
PATRI  RDUECTISSIIUO 


Dp.  joanni  schulze. 


PROOEMIUM. 


G ravis  atque  ambiguus  ille  morbus,  quem  tjpbum  abdominalem  vocant, 
ut  aliorum  sic  meum  quoque  prae  ceteris  in  se  converterat  animum. 
Cujus  morbi  sedem  atque  originem  quum  in  glandulis  P e j e r i a mul- 
tis quaeri  viderem,  eo  lubentius  de  earum  structura  scribendae  disser- 
tationis materiam  amplexus  sum,  quam  111.  Mu  e lier  milii  proposuit. 
Q.uibus  rebus  perscrutandis  quum  per  aliquod  tempus  occupatus  fuis- 
sem, solam  glandularum  Pejeri  explorationem  rei  gravitati  non  satis- 
facere cognovi,  indeque  evenit,  ut  magis  magisque  disquisitionum  studio 
oblectatus  iu  omnium  omnino  glandularum  intestinalium  structuram  quae- 
stionem conferrem.  Neque  me  nullius  facturum  operis  pretium  putabam, 
si  singulas  glandularum  tunicae  mucosae  insidentium  species  accuratiori 
illustrarem  descriptione,  et  justos  uniuscujusque  fines  constituerem. 


Hisce  igitur  pagellis,  quae  disquisitionibus  per  totum  an- 
num et  summa  cum  voluptate  institutis  invenisse  mihi  videbar,  iu 
publicum  edo.  Q,ua  in  re  admodum  laetor,  observationes  meas  gravi 
111.  Muelleri  auctoritate  confirmatas  esse,  qui  omnia,  quae  investiga- 
veram, ex  benignitate  atque  humanitate  sua  examinavit  et  probavit. 

Neque  possum  quin  gratias  quam  maximas  agam  viro  111. 
S c b 1 e m m,  qui,  quum  singulari  erga  me  benevolentia  semper  fuerit,  etiam 
hisce  in  studiis  consilium  suum  milii  non  denegavit. 


CAP.  I. 

GLANDULAE  AG3II]VATAE,  SEU  PEYERI,  SEU  PLEXUS 

INTESTINALES. 

Plurimae  glandulae,  quae  tunicae  intestinorum  intimae  insident,  ejusque  inser- 
viunt functioni,  quamquam  a prioribus  naturae  scrutatoribus  jam  observatae,  et 
in  scriptis  Pechlini,  Willisii^  Glissonii,  Malpighii  passim  sunt  commemoratae, 
accuratiorem  tamen  desiderabant  descriptionem  et  illustrationem.  Peyerus  primus 
examini  penitiori  eas  submisit,  creverat  enim  ejus  aevo  glandularum,  quas  prisca 
saecula  parvi  fecerant,  aestimatio.  Ea  enim  corpuscula  glandulosa  ia  intestinis 
tenuibus  obvia,  quibus  illud  proprium  est,  ut  certis  locis  in  densum  quasi  agmen 
seu  plexum  coeant,  quaeque  nullius  antea  calamo  sat  exacte  adumbrata  erant, 
tam  diligenter  illustravit,  ut,  quae  ejus  nomine  ornarentur,  digna  habita  sint.*) 
Ancta  est  sensim  eorum  cognitio  et  glandulae,  quas  vocant  Peyerianas,  ab  aliis  scri- 
ptoribus in  multis  animalibus  repertae  sunt,  id  quod  JIallerus  uberius  exposuit.  **) 
Tantum  vero  abest,  ut  novi  aliquid  de  penitiori  earum  structura  traditum  sit,  ut 
infitiari  nequeamus,  post  IlaTlerum  illas  glandulas  magis  magisque  anatomicorum 
oculos  ac  perscrutationes  effugisse.  Quid  mirum,  in  contrarias  ac  diversissimas 
de  iis  sententias  abiisse  auctores?  Quippe  qui  eo  usque  procederent,  ut  corpu- 
scula illa  non  solum  non  semper  adesse,  sed  ad  vitiosam  ac  morbosam  tunicae 
mucosae  conditionem  pertinere  putarent.  Quam  sententiam  Blumenbachius  ipse, 

•)  Joli.  Conr.  Peyerr  exercitatio  anatomica  <le  glandulis  intestinorum.  Schafliusae  1677.  Et 
in  Manget»  bibliotli.  anat.  Vol.  I. 

**)  Ekmenla  Physiologiae  corporis  humani,  auctore  Alb.  ab  Haller.  Bernae  1765.  Tom, 
VII.  pag.  34. 

quum  certe  non  semel  in  sanissimis  variae  aetatis  hominum  intestinis  vestigium 
harum  papillarum  fungosarum  invenisset,  palam  confiteri*)  non  dubitavit. 

Quas  omnes  rationes  haud  parum  a vero  abhorrere  Rudolphius,  praeceptor 
summe  venerandus,  sibi  persuasit.  Quamobrem  disputationem  de  glandulis  Peye- 
rianis  conscripsit,  **)  qua  his  ambiguis  tunicae  mucosae  incolis  civitatem  reddidit, 
easque  ad  sanum  tubi  intestinalis  statum  referendas  censuit.  Attamen  in  illa  dis- 
putatione, ut  ipse  fatetur,  quum  aliis  occupationibus  detentus  ab  accuratiori  hu- 
jus materiae  disquisitione  pi’ohibcretur , nil  nisi  j)rincipia  quaestionis  in  me- 
dium protulit.  Quamvis  igitur  rectam  dilucidandae  rei  viam  ingressus,  anatomia 
comparata  ad  lucem  huic  doctrinae  aifundendam  uteretur,  finem  tamen  non  asse- 
cutus est;  maximam  enim  variis  in  mammalibus  horum  organorum  diversitatem 
se  invenisse  opinabatur,  etsi,  quidquid  inter  ea  intercedere  videtur  discriminis,  so- 
lius mucosae,  cui  inseruntur,  efficitur  varietate.  Atque  haec  quidem  hactenus. 

Novissimis  tem2>oribus,  quibus  haec  intestinorum  organa,  quantum  quidem 
in  oculos  incurrit,  pro2)ria  sedes  morbi  cujusdam  esse  videntur,  qui  in  vivis  aegro- 
tis saepissime  vix  aliis  quam  nervosis  symptomatibus  manifestatur,  tantisque  ob- 
fuscatur  tenebris,  ut  neque,  cur  hunc  jiotissiinum  locum  destruendum  sibi  elege- 
rit, neque  utrum  hoc  2)riinum  loco  nascatur,  an  quasi  exitum  faciat,  dirimere  pos- 
simus, plurimum  interesse  videtur,  ut  horum  organorum,  quae  in  morbo  illo,  de 
quo  diximus,  prorsus  evanescunt  uleeribusque  cedunt,  penitiorem  stimctnram  sa- 
nis in  intestinis  cognoscamus. 

Itaque  horum  organorum  et  fluidi,  quod  continent,  conditionem  accurate 
exposui,  et  ad  confirmanda,  quae  de  eorum  structura  in  homine  adnotavi,  prorsus 
eandem  esse  in  ceteris  mammalibus  demonstravi,  atque  externam  formae  dissimi- 
litudinem semper  eandem  structurae  aequabilitatem  involvere,  ab  omni  dubitatione 
vindicavi,  ita  ut  effatum  quoddam  Severijii  mire  probetur:  «Naturae  lex  in  fabri- 
candis omnibus,  jvraecipue  animantibus  haec  vifletur  summa,  ut  diversitatem  in 
similitudine,  similitudinem  in  diversitate,  unitatem  in  multiplicitate,  multiplicita- 
tem in  unitate  conservet,«  ***) 


*)  Joh.  F r.  B1  u m e nl) a clii i inslituliones  physiologicae,  edit,  quarta.  Gottingae  1821.  p,348. 

**)  K.  A.  Kndolphi’s  anatomisch-phy^siologische  AMiandlungen.  Berlin  1802.  p,  212. 

"***)  Se-v  crini  Zootoinia  Democritaea.  Niirnherg  1645.  p.  108. 

GLANDULARUM  PEYERI  DESCRIPTIO  ANATOMICA  GENERALIS. 

Si  intestinum  tenue  mammalium  inde  a ventriculo  per  totum  decursum 
exploramus,  tunicam  mucosam  in  quibusdam  ferestatim  ab  exordio,  in  plurimis  demum 
sub  extremum  jejunum,  vel  in  principio  ilei,  locis  insularum  formam  imitantibus, 
plerumque  ovatis,  peculiaria  quaedam  corpuscula  continentibus,  consitam  videmus, 
quorum  diametros  longitudinalis  ipsum  tractum  intestinorum  sequitur,  et  intra 
quae  parietes  intestini  ita  crassescunt,  ut  pelluciditate  prorsus  destituantur.  3Ia- 
gnitudo  horum  plexuum  procedente  intestino  magis  magisque  augetur,  ut  maximi 
sint,  ubi  ileum  in  coecum  inseritur.  Situs  vero  semper  contrarius  est  ei  loco, 
ubi  peritonaeum  adnectitur  intestino,  nec  nisi  Equum  et  Aucheniam  Lamam  ab  hac 
norma  recedentes  inveni,  in  quibus  etiam  utrinque  ejus  loci  resident.  Intervallo- 
rum, quibus  singulae  inter  se  separantor  insulae,  minus  quidem  certi  sunt  hnes, 
decrescunt  autem  eo  magis,  quo  propius  glandulae  Peycri  ad  valvulam  ISauhini 
accedunt.  In  plerisque  animalibus  ultima  earum  proxime  ante  valvulam  coli  col- 
locata est,  in  Lepore  una  eam  transgreditur,  ac  nonnullis  aliis  animalibus  hoc  pro- 
prium esse  videtur,  ut  intestinum  quoque  crassum  aliquot  glandulas  Peyerianas 
habeat.  Sic  Meckelins  in  Didelphide  et  Ilalmaturo  unam  vel  duas  glandularum 
catervas  exiguas  in  principio  coli  invenit  (*').  Pecari  in  intestino  crasso 

totidem  easque  majores,  quam  in  tenui  habere  fertur.  Numero  plexuum  non  so- 
lum varii  animantium  ordines,  sed  singula  etiam  animalia,  eidem  speciei  addicta, 
inter  se  differunt;  sunt  tamen  in  qnibus  plexuum  numerus  certioribus  teneatur 
finibus,  ut  Lepus  cuniculus,  in  quo  quatuor  ad  sex,  et  Lepus  timidus,  in  quo 
octo  ad  decem  reperiuntur. 

Conflantur  autem  hi  plexus  e corpusculis  constipatis,  invicem  tamen  se- 
paratis, cavis,  quorum  altera  pars  in  ipsam  mucosam  inseritur,  altera  ex  ea 
emergens,  in  cavum  intestini  prominet,  et  colliculum  exiguum,  albido  colore  in- 
signem, certis  limitibus  circumscriptum,  sive  rotundum  ac  fere  planum,  ut  in 
homine,  sive  magis  minusve  acuminatum,  ut  in  multis  mammalibus,  ante  oculos 
poi\it.  Fuerunt  qui  parum  apte  lacunas  haec  corpuscula  appellarunt,  plurimi 
anatomici  folliculos,  seu  glandulas  simplices  nominarunt,  ast  etiam  sunt,  qui  ac- 
curatius investigata  horum  corpusculorum  structura,  folliculis  vulgaribus  ea  ad- 
numerare  noluerint,  ut  antiquorum  anatomicorum  quidam,  Pechlinus,  qui  glandu- 


(*)  System  der  Tergleichendea  Anatomie  Ton  J.  P.  Meckel.  Halle  1829.  Tom.  4.  p.  655. 

larum  an  vesicularum  agmina  illos  plexus  diceret  dubitavit , et  Wepferua^  qui 
haec  habet:  »mihi  quidem  videntur  esse  vesiculae  faviformes,  cavernulae  similes 
vesiculis  semiuariis.«  Atque  inter  nuperiores  Muellems  ita  de  hac  re  disseruit: 
nLoci  intestinorum  glandulosi,  quos  glandulas  Pejerianas  nominavere,  nunquam 
structuram  ex  folliculis  conglomeratam  ct  ramose  compositam  referunt,  nec  vero 
semper  ex  folliculis  constant,  sed  in  plurimis  modo  foveas  papillasve  exhibent, 
acervatim  hic  illic  dispositas  (*). 

Q.ulbus  allatis  ipsi  in  describendis  corpusculis  illis  curiose  per  membra 
procedamus,  in  quo  hoc  potissimum  videtur  dirimendum,  simplices  putandi  sint 
folliculi,  nec  ne.  Ego  quid  invenerim  quid  desiderarim  sincere  enarrabo,  et 
quidnam  inde  redundet,  penes  quemque  judicium  esto. 

Sectis  igitur  intestinis,  si  internam  superficiem  in  locis  illis  ovatis,  de 
quibus  supra  dixi,  exploramus,  non  minus  in  eis,  quam  in  reliqua  mucosa  villos 
ac  crjptas  Lieberkiihnii  invenimus. 

Maxime  vero  eminentiae  quaedam,  lacteo  colore  conspicuae,  et  totum  lo- 
cum glandulosum  numerose  obsidentes,  in  oculos  incurrunt,  quae  satis  planae 
sunt  in  homine,  in  nonnullis  vero  animalibus  ita  producuntur,  ut  papillarum 
more  in  cavum  intestini  promineant.  Quod  ad  magnitudinem,  vix  lineae  diame- 
trum aequant,  et  fere  sen\jnis  plantaginis  vel  raphani  ambitum  sibi  vindicant. 
Superficies  corpusculorum  ut  plurimum  mollitie  quadam  insignis,  nonnunquam 
satis  solida  reperitur,  praecipue  in  hominibus,  qui  praecipiti  morte  abrepti  erant. 
Sita  siiut  in  tunica  vasculosa,  obducuntur  tunica  mucosa,  id  quod  evidentissime 
in  intestinis  carnivororum , quippe  quae  crassis  parietibus  instructa  sint,  perspicitur. 
SI  enim  mucosam  una  cum  corpusculis  diducimus,  multae  in  vasculosa  relinquun- 
tur foveolae,  in  quibus,  veluti  glandes  quercus  in  cupulis  suis,  inferiores  corpu- 
sculorum bases  resident.  — 

Formantur  vero  corpuscula  capsula  quadam  tenui  ac  pellucida,  cavitatem 
rotundam  simplicem  continente,  cui  albidum  quoddam  fluidum  inest,  per  ipsam 
capsulam  ita  pellucens,  ut  albidum  inde  corpuscula  colorem  accipiant.  Ut  autem 
facilius  capsula  illa  cum  cavitate  et  contentis  suis  in  conspectum  prompte  veniat, 
colliculorum  aliquis  in  aquam  conjectus,  et  microscopio  submissus,  acu  scindente 
dissecetur.  Quo  facto,  fluidum  quoddam  albidum  lacteum  extemplo  emergit,  et 


(*)  J.  Muellerus  de  glandularum  secernentium  structura  penitiori,  earumque  prima  for- 
matione, cum  tabulis  aeri  incisis  XVII.  Lipsiae  1830. 

nubeculae  Instar  aquam  turbat,  ut  ipsum  corpusculum  non  amplius  cernatur;  post 
breve  autem  tempus,  magna  aquae  copia  solutum  evanescit.  Accedit  Interdum, 
ut  spissius  sit  contentum,  lenique  pressione  ex  laeso  loco  ad  superficiem  capsulae 
prodiens,  aliquantum  In  aqua  pronatet,  tardiusque  solvatur.  Facta  evacuatione 
nll  amplius  est,  quod  Impediat,  quominus  cavum  capsulae  rotundum  Insplclamiis, 
quod  latitudine  prorsus  fere  ambitum  colliculi,  super  mucosam  prominentis, 
aequat,  minus  vero  altum  est,  ac  cellulis  plane  caret.  Neque  vero  semper  cavum 
Ctipsulae  fluido  illo  albido  repletum,  sed  saepe  omnino  vacuum  reperitiir,  ut 
multo  attentiore  ad  deprehendenda  corpuscula  opus  sit  animo;  quippe  vacua  al- 
bido illo  colore  carent,  quo  facile  alioquin  distingui  potuerunt,  nec  tantum  pars 
superior  capsulae  In  cavum  intestini  prominet,  sed  potius  laxa  subsidet  et  colla- 
bitur.  Saepe  talia  observavi  in  hominibus,  qui  inflammationibus  acutis  aut  febri- 
bus vehementibus  diem  obierunt.  In  Illis  vero,  qui  morbis  diutinis  exstincti  fue- 
runt, ita  plerumque  commutata  ac  destructa  deprehendi  corpuscula,  ut  in  ea  In- 
quirentes facile  perversam  de  iis  sententiam  concipere  posse,  haud  mirum  sit. 

Tegmentum  cavi,  cui  capsulae  nomen  dedi,  duabus  conflatur  laminis,  quas 
tamen  ut  invicem  sejungerem,  in  solo  homine  mihi  contigit;  in  animalibus  enim 
non  tanta  capsulae  est  firmitas,  ut  idem  experiri  in  eis  queas.  Si  enim,  micro- 
scopio  simplici  utentes,  tale  corpusculum  hominis  fluido  repletum  acu  scindente 
obiter  secamus,  accidit  interdum,  ut  tenue  epithelium  a tota  corpusculi  superficie 
auferatur,  cavum  tamen  ipsum  neque  aperiatur,  neque  effluant  contenta.  Quae 
membrana,  quoniam  ad  loca  etiam  colliculum  cingentia  porrigitur,  toti  mucosae 
tribuenda  videtur.  Quocirca  observationis  cujiisdam  Rudolphii  mentionem  faciam, 
qui,  quum  in  intestinaUrsI  melis  Inquireret,  fere  ubique  particulas  aliquas  epithelii, 
vaginam  quasi  efformantis,  e villis  destringi,  eosque  ipsos,  ubi  haec  pellicula 
jam  detracta  erat.  In  tenuem  apicem  exire  vidit.  Simillimi  quid  Inveni  In  infante 
gastromalacia  mortuo.  Atque  membranam  illam,  quae  a superficie  corpusculorum 
detrahi  potest.  Illi,  quam  in  Urso  mele  observavit  Rudolphius,  plane  aeqniparan- 
dam  esse  conjicio.  Duplex  autem  corpusculorum  tegmentum  esse,  morbosa  qua- 
dam eorum  mutatione,  qua  magis,  quam  solent  in  sanis,  alterum  ab  altero  sejun- 
ctum videbatur,  certior  equidem  factus  sum.  Nam  quum  glandulas  Peyerianas 
puellae  scarlatina  maligna  post  paucos  dies  mortuae  disquirerem,  fere  in  omni- 
bus corpusculLs,  quae  propter  febrem  vehementissimam  exiguam  tantum  fluidi  co- 
piam continebant,  contigit,  ut  membrana  capsulae  exteriori  aperta,  altera  per 

aperturam  appareret  vesicula,  fluidum  continens,  fundoque  adnata;  qua  et  ipsa 
reclusa,  continuo  fluidum  contentum  per  aquam  diffundebatur. 

DE  CORONA  TUBULORUM. 

Corpuscula,  plexus  mammalium  intestinales  constituentia,  hoc  sibi  pro- 
prium ac  peculiare  exhibent,  quod  admodum  perspicua  et  eleganti  circumdantnr 
corona  tubulorum.  Cujus  primus  Muellerus  in  fele  domestica  mentionem  fecit  (*); 
eandem  vero  neque  in  homine,  neque  in  ceteris  mammalibus  desiderari,  multis 
disquisitionibus  extra  dubitationem  posui.  31arginem  enim  singularis  cujuspiam 
colliculi  contemplantes,  osculorum  rotundorum  seriem  sive  circumdare  cum,  sive 
in  ipso  considere  videmus.  Q,uorum  minor  in  homine  est  numerus,  ut  saepe  vix 
decem  oscula  deprehenderim,  in  multis  contra  animalibus  permagnus,  ut  in  ove 
et  equo  saepe  quadraginta  amplius  numerarim.  Inter  singula  oscula  albi  quidam 
processus  ad  mucosam  a corpusculis  transeunt,  qui  cum  specie  elegantissima  eo 
fiunt  arctiores,  quo  magis  osculorum  circulo  ambientium  augetur  numerus.  In- 
terdum haec  oscula  non  rotunda,  sed  oblonga  sunt,  et  cum  processibus  interpo- 
sitis, tanquam  radii  a medio  corpusculo  prodeuntes,  stellae  speciem  imitantur; 
quam  formam  normalem  esse  infantibus  recens  natis,  infra  explanabo. 

Q.ui  magis  versati  sunt  in  his  rebus  perquirendis,  circulum  illum  oscu- 
lorum, etiamsi  intestini  membranae  invicem  non  sejunctae  sint,  loco  glanduloso 
sub  aqua  expanso,  conspicient;  unicuique  vero  primum  adspicienti  manifeste  in 
oculos  incurret,  postquam  diducta  et  super  faciem  nigram  expansa  est  mucosa. 
Verumtamen  sana  sit  mucosa,  non  emollita,  necesse  est,  alioquin  non  solum  ipsum 
corpusculum  commutatum  reperitnr,  sed  corona  etiam  osculorum  difficilius  de- 
prehenditur. 

Meditanti,  qnidnam  haec  sibi  velint  oscula,  quae  arcte  semiier  corpuscula 
ambiant,  haec  prima  menti  sese  obtrudere  videtur  sententia,  ductus  excretorios 
esse  ejus  cavi,  quod  sub  colliculo  albo  latet.  Verum  multa  sunt,  quae  hanc  opi- 
nionem refellunt.  Ac  primum  quidem  cavum  nec  cellulis  instructum  est, 
nec  vero  usquam  simplex  cavum  pluribus  ductibus  excretoriis  praeditam  reperitur; 
neque  rationi  consentaneum  videtur,  naturam  a sucta  norma  deflexisse.  Porro, 
si  pro  ductibus  excretoriis  oscula  illa  habenda  essent,  ex  iis  presso  colliculo  cavi 
contentum  emergeret;  at  vero  nil  unquam  emergit.  Et  ipsum  cavum  corpusculi 


(*)  Vid.  1.  c.  pag.  38. 

disquirentes,  loca  quidem  in  ejus  parietibus  reperimus  pellucidiora,  atque  osculis 
quoque  in  margiue  sitis,  respondentia;  vera  autem  foramina  nunquam  reperi.  Saepe 
denique  effeci,  ut  singulare  corpusculum  e mucosa  plexus  Peyeri  in  equo  vel 
in  ove  eruerem.  Osculorum  corona  non  adhaerebat  mucosae,  sed  una  cum  cor- 
pusculo auferebatur;  et  corpusculo  basi  incumbente,  oscula  conspici  poterant,  in 
obliquum  vero  flexo  corpusculo,  oscula  in  tubulos,  processibus  illis  inter  eos  di- 
spositis, abire  patebat.  Q.uod  ad  formam  tubulorum , simillimi  sunt  cryptis  Lie- 
berkubnii,  nisi  quod  oscula  nonnunquam  non  rotunda,  sed  oblonga  reperiuntur. 
Ejusdemne,  ac  cryptae  essent  indolis  quaerenti , certissimum  mihi  videbatur,  ex- 
plorare, utrum  morbis  iisdem  una  cum  cryptis  corripiantur,  quod  intei’dum  eve- 
nit, saepius  tamen  haud  mutati  reperiebantur,  dum  illae  substantiam  albam,  de  qua 
infra  dissei-am,  complectebantur. 

DE  CORPIISCULORL31  VAGINULA. 

Jam  partem  aggredior,  cujus  ad  formam  plexuum  intestinalium,  in  variis 
animantibus  diversam,  permutandam  vis  est  maxima.  Nam  quum  in  homine  cor- 
puscula colliculorum  instar  ex  mucosa  glabra  inter  villos  emineant,  in  ceteris 
omnibus  mammalibus  fossa  quadam  annulari,  quemadmodum  papillae  vallatae  lin- 
guae, circumdantur;  unde  vaginae  quaedam  formantur,  quibus  corpuscula  magis 
miniisve  alte  insita  latent.  In  simiis  jam,  quibus  maxima  glandularum  Peyeri 
cum  humanis  est  similitudo,  talis  vaginula,  admodum  tamen  exigua,  reperitur. 
Huo  magis  vero  prominentia  loci  glandulosi  crescit,  eo  longius  productae  inve- 
niuntur vaginulae,  adeoque  demum  altae  fiunt,  ut  corpusculum  totum  ab  ea  rece- 
ptum in  facie  mucosae  non  amplius  appareat,  ut  in  equo  ac  maxime  in  bove. 

Duam  formae  externae  commutationem  quum  multi  praetermitterent,  in 
singulis  animalibus  plane  novam,  cujus  ne  minima  quidem  cum  glandulis  Peye~ 
rianis  hominis  esset  similiiudo,  reperissc  sibi  videbantur  conformationem.  Loca 
enim,  in  quibus  glandulae  Peyeri  resident,  et  quae  alto  limbo  super  mucosam 
assurgunt,  ipsas  glandulas,  et  foramina,  in  quae  vaginae  corpusculorum  exeunt, 
ductus  illarum  glandularum  excretorios  putabant,  ipsa  vero  corpuscula  adesse, 
prorsus  negabant. 

Neque  vero  solum  haec  corpuscula,  sed  etiam  coronae  tubulorum  corpu- 
scula cingentes  vaginula  muniuntur,  leviterque  tensa  et  explicata  mucosa,  statim 
armato  oculo  apparent.  Quod  denique  ad  usum  hujus  vaginae,  ex  majori  cor- 
pusculorum in  homine  soliditate  et  eorum  in  plerisque  animalibus  mollitie  elucere 

videtur,  eandem  corpusculis  quasi  praesidio  esse.  Deinde  effici  quoque  videtur 
vaginis,  ut  corpuscula,  quae  in  homine  non  multum  eminent,  admodum  produci 
possint  in  animalibus,  ita  tamen  ut  non  nimis  in  cavum  intestini  promineant. 

VASORUM  DECURSUS. 

Separatis  inter  se  tunicis,  arterias  et  venas  singulari  modo  et  ordine  de- 
currere, luculenter  patet.  Nemo  accuratius  quam  Albinus  earum  distributionem 
exposuit  et  delineandam  curavit.*)  Vasa  postquam  ad  intestinum  accessere,  alia 
per  alterum  ejus  latus,  alia  per  alterum  decurrunt.  Primo  ramum  exiliorem  emit- 
tunt, qui  inter  tunicam  serosam  ac  musculosam  iter  pergit,  et  ipsi  trunci  ad  tu- 
nicam vasculorum  demissi  per  ejus  telam  cellulosam  multifariam  diffunduntur. 
Quum  vero  glandulae  Peyeri  in  eo  semper  intestini  latere  locatae  sint,  quod  lon- 
gissime distat  a mesenterio,  arteriae  etiam  ab  utroque  latere  venientes  cum  illis 
ultimos  ramulos  communicant.  Ramuli  autem  exiliores  ex  ipsa  vasculosa  in  cor- 
pusculorum capsulas  transeunt,  easque  ad  sujjrcmum  usque  verticem  reti  subti- 
lissimo circumdant,  ita  ut  prospere  facta  injectione,  rubro  colore  suffusae  videan- 
tur. Statu  normali  glandulae  Peyeri  omnino  non  majore  quam  cetera  intestina 
vasorum  gaudent  numero,  nullus  vero  eorum  reperitur  locus,  qui  aut  ad  majorem 
sanguinis  copiam  recipiendam,  aut  ad  plura  nova  vasa  efformanda,  opportunior 
sit.  Itaque  quoties  congestio  aut  vera  in  intestinis  inflammatio  exoritur,  omnium 
maxime  loca  glandulosa  subtilissimis  vasorum  ramis  rubefacta  reperimus ; ut  nihil 
mirari  possis,  quod  in  eis  vehementissime  morbi  incendantur.  Peculiaris  vasorum 
conformationis,  qualis  in  cholera  etiam  circum  glandulas  Peyeri  reperitur,  R,  Fro- 
riep  accuratissimas  exhibuit  imagines  **) 

Priusquam  descriptionis  plexuum  intestinalium  finem  faciam,  unum  restat, 
quod  exponendum  est.  Corpuscula  enim  illa  plexuum  a folliculis  simplicibus  nihil 
differre  et  mediam  aperturam  excretoriam,  bene  perspicuam,  exhibere  vulgo  fe- 
runtur. Equidem  nec  nudis  oculis,  neque  armatis,  sive  simplici  sive  compo- 
sito uterer  microscopio,  certum  ejus  vestigium  indagare  potui;  nisi  quod  innu- 
merorum, quae  disquisivi,  corpusculorum  nonnulla  scrobiculum  medium  exhibe- 
bant, ex  quibus  tamen,  pariter  atque  e ceteris,  secreti  nihil  exprimi  jiotcrat.  Ita- 
que jure  meritoque  contendere  mihi  videor,  aperturam,  si  qua  omnino  adsit. 


(*)  Vi<l.  B.  S.  AI  Ili  ni  ilissert.  <le  arteriis  et  renis  intestinorum  liominis.  Leidae  Batar.  I73<?. 

(**)  V'i«l,  R.  Froriep  Symptome  der  asiatischen  Cholera.  ‘VVeimar  1832.  Tab,  V'II.  Cg.  2 et  3. 

minorem  esse,  quam  ut  oculis  cognosci  queat.  Q.uam  sententiam  viri  assiduis 
scrutationibus  exerciti  confirmantes,  diffidentiam  minuunt,  quam  qiiemquc  ha- 
bere decet. 

Huc  accedit,  quod  nemo  eorum,  qui  aperturam  in  mediis  corpusculis  vi- 
disse se  affirmant,  coronaria  illa  foramina  deprehendit,  adeo  perspicua  quidem  ac 
manifesta,  ut  qui  simplicissima  utatur  lente,  sine  ulla  difficultate  ea  dignoscat. 
Accurate  nempe  aliquid  explorantes,  quod  promptum  et  ob  oculos  positum  est, 
primum  deprehendimus,  dubia  vero  atque  insolita  postremo.  Verum  disquisitione 
minus  accurate  instituta  non  desunt,  quae  aperturae  oculis  conspiciendae  speciem 
referre  possint,  maxime  si,  quod  fieri  consuevit,  glandulae  Peyerianae  eorum,  qui 
morbis  obierunt,  explorantur;  in  quibus  corpuscula,  ut  vacua,  non  prominent,  sed 
collapsa  facile  ad  eum  errorem  seducunt,  ut  aperturam  nos  deprehendisse  creda- 
mus. Ceterum  haud  raro  morbis  praegressis  ita  media  capsula  destructa  est,  ut 
vera  exoriatur  apertura,  quae  adeo  interdum  amplificatur,  ut  totum  ambitum  occu- 
pet, locoque  colliculi  fovea  conspiciatur. 

Billard  tres  in  homine  gradus  evolutionis  harum  glandularum  proposuit, 
quorum  in  primo  et  secundo  rari  tantum  ductus  excretorii  facit  mentionem,  in 
tertio  apicem  cujusque  glandulae  cinereo  punctulo  notari  perhibet.  Eodem  modo 
praeter  alios  Barhhausen  aperturam  adesse  sibi  persuasit,  quippe  qui  interdum 
in  superficie  corpusculorum  osculum,  squalido  colore  insigne,  amplitudine  acus 
cuspidem  adaequans,  conspici  dicit.  IVeque  me  fugerunt  punctula  ista  nigra ; quae, 
quum  saepius  corpusculis  in  homine,  simia  ac  cuniculo  insidentia  deprehendissem, 
atque  aperturae  inde  mihi  nata  esset  suspicio,  microscopio  examinavi.  Punctula 
vero  corpusculis  innumeris,  subrotundis,  nigris,  intra  capsulam  pellucidam  depo- 
sitis, conllari  vidi.  Itaque  melanotica  quaedam  substantia,  quae  oculis  nudis, 
nec  satis  acutis,  tanquam  singulare  punctum  nigrum  apparet,  habenda  sunt.  Haud 
raro  omnes  glandulas  Peyeri  ista  materie  nigra  praeditas  inveni. 

DE  CONTENTIS  CORPUSCULORUM. 

Restat,  ut  in  contenta  corpusculorum,  quae  locum  glandulosum  occupant, 
inquiramus,  quum  illorum  natura  experimentis  nondum  dilucidata  sit.  Ipse  Peye- 
ma  humorem  glandularum  suarum  duplici  conflari  materie  contendit:  alteram 
ex  arteriis  suppeditari , serum  subviscidum , alteram  e nervis , spiritum 
nitro-aereum,  qui  ciborum  compagem  pervadat,  eosque  iu  chylum  redigere  valeat. 

Nostratum  plurimi  arbitrantur,  merum  mucum  ex  eis  secerni.  Cui  sententiae  si- 
tus plexuum  favere  videtur;  frequentiores  enim  sunt  in  fine  Intestini  tenuis,  cu- 
jus contenta  magis  irritarent  mucosam,  nisi  baec,  majore  muci  copia  obducta,  ab 
iis  defenderetur.  Certum  equidem  hae  de  re  nou  feram  judicium,  sed  quae  scru- 
tando invenerim  deinceps  exponam. 

Ut  chemica  humoris  corpusculis  contenti  cognoscatur  indoles,  satis  ma- 
gnam ejus  copiam,  quoniam  cava  nimium  exigua  sunt,  colligere  non  licet;  verum 
neque  acidam  neque  alcalinam  praestat  reactionem.  Altera  disquisitionis  ratio  est, 
quae  fit  ope  microscopiL  Cnjus  auxilio  quum  globulos  fluido  illo  contineri  inve- 
nerim, ac  tantum  quidem  eorum  numerum,  ut  veluti  ova  piscium  conglobati  ja- 
ceant, totumqne  paene  fluidum  ex  iis  conflatum  videatur,  et  quum  e ceteris  secre- 
tis etiam  mucus  globulis  consistat,  haec  duo  potissimum  inter  se  comparanda  et 
quid  cujusque  proprium' sit,  examinandum  est. 

Mucus  longe  maximam  partem  ex  humore  constat  pellucido  viscido,  cui 
singuli  tantum  flocculi  albidi  innatant.  Globuli  non  nisi  his  flocculis  continentur, 
eorumque  maximi  auctore  Wehero  nondum  sanguinis  globulos  magnitudine  aequant, 
minimi  fere  dimidios.  Mucus  aqua  non  solvitur  sed  inflatur  tantum. 

Fluidum,  quod  corpusculis  plexuum  intestinalium  inest,  partem  pellucidam 
non  continet,  sed  massam  exhibet  spissiorem,  albidam,  non  viscidam,  et  cum 
qualibet  aquae  portione  miscetur.  Conflatur  globulis  innumeris,  rotundis,  formae 
haud  plane  regularis,  et  in  unum  cumulum  quasi  conglobatis,  qui  aqua  diluti  per 
eam  natant.  Q,uemadmodum  globuli  rubro  colore  sanguinem,  sic  albido  contenta 
imbuunt.  Multo  minores  sunt,  quod  miraberis,  in  avibus  quam  in  homine  et  mam- 
malibus. Sed  ne  in  eodem  quidem  animali  eandem  omnes  globuli  exhibent  ma- 
gnitudinem; alii  globulis  sanguinis  minores,  alii  eadem  magnitudine,  alii  denique 
majores  sunt.  Diametros  linearum  Angi,  inveni: 

In  cuniculo:  0,0022,  0,0021,  0,0030,  0,0032,  0,0037. 

* In  bove:  0,0020,  0,0023,  0,0025,  0,0029,  0,0036. 

In  ansere:  0,0015,  0,0017,  0,0018,  0,0021. 

Globulos  si  cum  corpusculis  sanguinis  commixtos  examinamus,  facile  eos  di- 
stinguimus, quum  magnitudine,  Ium  imprimis  eo,  quodnec  formam  plane  rotundam, 
nec  nucleum  exhibent,  hunc  enim  quem  aliquando  tantum  reperi,  errori  tribuendum 
esse  crediderim.  Praeterea  obscuriores  quaedam  maculae  in  iis  deprehenduntor, 
quae,  quum  rotatis  globulis  in  eandem  ac  ipsi  regionem  volvantur,  eorum  super- 
ficiei haud  dubie  insident.  Contentis  non  aqua,  sed  alcohole  dilutis,  globulos 

nonnunqnam  non  aequabiliter  dissipari,  sed  hic  illic  in  cumulos  minutos  coire 
observavi,  qui  nudis  etiam  oculis  tanquam  punctula  alba  in  fluido  ceteroquin 
pellucido  natantia,  apparebant.  Id  quod  minus  verae  concretioni  tribuendum, 
quam  in  pondere  specifico  minori  fluidi  ponendum  videtur,  quo  fit,  ut  majori 
cum  vi  globuli  sese  invicem  attrahant. 

Itaque  ex  observationibus  allatis  patet,  non  ab  omni  parte  congruere 
mucum  cum  contentis  corpusculorum.  Sin  tamen  pro  granulis  mucosis  innu- 
meri illi  corpusculorum  globuli  habendi  sint,  hoc  recte  saltem  videtur  concludi 
posse:  a superficie  mucosae  partem  muci  pellucidam  ac  viscidam,  cujus  multo 
major  quam  alterius  copia  est,  secerni,  cavitatum  vero  mucosae  insidentium  for- 
tasse eum  potissimum  esse  usum,  ut  globuli  in  iis  effingantur,  qui  posthac  alteri 
parti  pellucidae  admixti,  tanquam  flocculi  albi  hic  illic  conglobati  conspiciuntur. 

Haec  de  glandularum  Peyeri  structura  generatim  tradidisse  sufficiat.  Ke- 
.stat  euim,  si  quis  accuratius  earum  formam  perscrutari  voluerit,  ut  eas  in  homine 
aliisque  mammalibus  investigemus.  Postremo  de  carum  iu  avibus  conformatione 
nonnulla  adspergere  placet. 


A.  DE  GLANDULIS  PEIERI  IN  HOMINE. 

Iluud  alienum  e.sse  existimavi,  in  ea  sectione,  in  qua  de  structura  ple- 
xuum intestinalium  generatim  locutus  sum,  humanorum  maxime  respicere  stru- 
cturam. Reliquum  est,  ut  singularia  aliqua  de  eis  hoc  loco  adjiciam. 

Numerus  glandularum  Peyeri  in  homine  admodum  variat,  a plurimis  vero 
minor,  quam  esse  solet,  putatur.  Ipse  Pey erus  ultra  quindecim,  Jtudolphius  octo 
ad  decem  se  numerasse  tradunt.  Ego,  quamquam  arduum  esi,  certum  dirimere 
numerum,  crebris  tamen  investigationibus  persuasum  habeo,  viginti  circiter 
plerumque  numerari,  rarius  paucas  tantum  inveni,  interdum  triginta  ei  amplius, 
quarum  primae  haud  longe  ab  ipso  duodeno  aberant.  Princeps  autem  earum 
domicilium  in  extremo  ilei  fine  est,  cujus  partem  eam,  quae  a valvula  Bauhini 
proxima  abest,  vix  unquam  glandula  Peyeriana  destitutam  fuisse  memini.  Pluri- 
mae in  ileo,  intervallis  minoribus,  neque  tamen  certo  definiendis,  tanquam  insulae 

iii  amne,  invicem  sejunctae,  reperinntur.  Si  major  est  agminum  numerus,  iii  je- 
junum etiam  porriguntur,  multo  vero  n[iajoribus  intervallis  segregata,  atque  ipsa 
corpuscula,  quae  locum  glandulosum  incolunt,  minus  constipata  sunt  visumque 
fere  subterfugiunt. 

Agmina  in  eo  semper  intestinorum  latere  collocata  sunt,  quod  mesenterio 
non  est  adnexum,  indeque  ultimi  vasorum  ramuli  in  ipsa  desinunt.  Referunt 
plerumque  plexus  ovatos,  rarius  rotundos,  aut  angulatos,  quorum  diametros  longitudi- 
nalis cum  tractu  intestinorum  decurrit,  quorumque  ambitus  margine  vix  prominente 
cinctus  est.  Tab.  I.  Fig.  I.  Ut  plurimum  digitum  unum  longitudine  aequant, 
initio  vero  vix  dimidium,  nonnunquam  in  pedis  longitudinem  porrectos  vidi. 
Valvulae  Kerkringii,  quae  in  principio  intestinorum  tenuium  multo  magis  eminent, 
densiusque  locatae  sunt,  per  plexus  etiam  eos,  qui  jejunum  obsident,  procurrunt, 
plexuum  vero,  qui  jejunum  tenent,  non  transgrediuntur  marginem,  quo  fit,  ut 
valvulae  interdum  duodecim  et  amplius  interrumpantur.  Saepius  tamen  valvulae, 
loco  glanduloso  interceptae,  villorum  densius  positorum  vallo  inter  se  rursus 
conjunguntur. 

Corpuscula  in  densum  agmen  collecta  speciem  superficiei  reddunt  inae- 
qualem et  granulosam,  tanquam  colliculi,  sive  vesiculae  multae  altera  juxta  alteram 
positae  sint,  quas  tamen  singulas  ut  nudis  oculis  distinguere  possimus,  nisi  ad 
justam  magnitudinem  pervenerunt,  non  contingit.  £x  aequa  mucosa  inter  villos 
assurgentia  vagina  non  cinguntur,  neque  foveolis  mucosae  excipiuntur;  quibus 
rebus  a glandulis  aliorum  mammalium  satis  dilferunt.  Micfoscopio  simplici  sub- 
missa plurima  rotunda  apparent,  attamen  formas  quam  maxime  varias  absque 
lege  recipiunt,  quarum  apta  exempla  amplificato  volumine  ad  naturam  delineanda 
curavi.  Tab.  I.  Fig.  IT.  Praeter  rotunda  illa,  quae,  quominus  ad  perfectiorem 
formam  eveherentur,  nulla  re  cohibita  erant,  nonnulla  reperiuntur  arctiora  atque 
protracta,  alia  incurvata  vel  semilunaria,  alia,  quae  in  plures  partes  videntur  di- 
ducta, alia  denique,  quae  ex  duobus  dense  consitis  in  unum  colliculum  coalue- 
runt. Margo  interdum  stellatus  in  plures  processus  exit,  ut  crenatum  appareat 
corpusculum.  Inveniuntur  etiam , quibus  communis  cum  uno  aut  pluribus  villis 
locus  sit,  ita  quidem,  ut  ex  dorso  eorum  vel  vertice  prodeant,  quam  secundam 
corpusculorum  formationem  ut  in  omnibus  glandulis  Peyeri  invenirem,  semel 
accidit.  Omnium  autem  rarissime  illud  sese  obtulit,  ut  scrobiculo  medio  corpu- 
scula praedita  reperirem;  aperturam,  quamquam  sunt,  qui  vulgarem  et  perspicuam 
esse  dicant,  nunquam  equidem  deprehendi,  nec  unquam  obtinui,  ut  aliquid  con- 

tenti  exprimerem.  Quod  ad  coronam  osculorum  cingentium  et  alia  corpusculo- 
rum propria  attinet,  eorum,  quae  supra  generatim  de  iis  disserui,  lector  remini- 
scatur. Hoc  tantum  adjicere  liceat  iii  iis,  qui  febribus  aliisque  morbis  universa- 
libus obierunt,  vacua  reperiri  corpuscula,  indeque  non  albida  ac  turgida,  sed 
pellucida  atque  collapsa  apparere.  Quoniam  igitur  glandulae  Peyeri  omnino 
morbis  multifariam  mutantur,  imprimis  in  illis  hominibus  eas  examinavi,  qui  re- 
pentina vel  voluntaria  morte  perierant. 

Mutationum  autem  glandularum,  quae  medicorum  animos  ad  eas  at- 
tenderunt, nullae  novissimis  temporibus  majoris  momenti  sunt,  quam  ulcera  in- 
testinalia in  typho  abdominali  obvia.  Neque  dubitandum  est,  quin  omnium  ma- 
xime in  extremo  ileo  haec  ulcera  reperiantur  ob  glandulas  Peyeri  frequentissiuias, 
ibidemque  tam  ambitu,  quam  malignitate  excellant.  'Verum  tamen  non  ex  ipsis 
glandulis  sive  corpusculis  supra  descriptis  originem  ducunt,  id  quod  eo  confir- 
matur, quod  rarius  in  aliis  etiam  locis  mucosae  occurrunt,  sed,  quod  jam  Clarus 
adnotavit,  primaria  maximeque  perspicua  atque  distincta  mutatio  in  tunica  vascu- 
losa exoritur,  exsu  datio  nem  innuo.  Quae  exsudatio,  quamquam  ut  plurimum 
quidem,  mortuo  aegroto,  mucosam  et  corpuscula  obtegentia  exulcerata  deprehen- 
dimus, nonnunquam,  ac  maxime  quidem  in  principio  ilei,  quippe  morbo  non  eo- 
dem ubique  tempore  stadia  sua  absolvente,  in  ulcus  nondum  abiit,  veramque 
suam  eo  luculentius  naturam  ostendit. 

Statu  jam  normali  vasculosa,  si  caute  mucosam  diducimus,  solidiorem 
quamdam  circa  plexus  exhibet  texturam,  et  arctius  quam  alibi  mucosam  cum  mu- 
sculosa jungit,  quin  etiam  aer,  qui  alias  facile  inter  has  membranas  irrepit,  mar- 
ginem loci  glandulosi  non  transgreditur.  Eodem  autem  modo  glaudulam  Peye- 
rianam,  quae  parumper  mutata  videatur,  hominis  typho  abdominali  defuncti  ex- 
plorantes, vasculosam  ibidem  structura  cellulosa  plane  destitutam,  massamque 
solidam,  ut  plurimum  ex  albido -griseam  depositam  reperimus,  cujus  si  partes 
aliquas  microscopio  composito  indagamus,  ne  vestigium  quidem , quod  exspecta- 
bamus, organicae  exhibet  structurae,  perspicue  tamen  filis  telae  cellulosae  pertexta 
esi  Haec  massa  igitur,  cujus  tanta  interdum  est  copia,  ut  omnem  fere  opinionem 
superet,  atque  plurium  saepe  linearum  altitudinem  assequatur,  si  majore  copia 
deponitor,  culpanda  est,  quod  locus  glandulosus,  corpusculis  vix  paene  mutatis, 
tantopere  extollatur,  ut  ejus  margo  admodum  promineat  atque  in  latum  limbum 
transmutetur. 

Naturam  et  indolem  hujus  massae  eandem  esse  ac  illam  cogitare  possis, 

qua  iii  omni  inflammatione  tumor  loci  alFecti  eFficitur;  sunt  tamen,  quae  huic 
sententiae  adversari  videantur.  Ut  enim  hoc  omittam,  quod  saepe  tanta  massae 
exsudatae  copia  est,  ut  potius  materiem  e corpore  eliminandam  hoc  loco  depo- 
sitam credamus,  multa  ejus  sunt  propria,  quibus  a materie  in  communi  inflam- 
matione exsudata  difFert,  ut  soliditas,  densitas,  color  peculiaris.  Itaque  vera  in- 
flammatio intestinorum  non  primaria  putanda  est,  sed  distentione  demum  ac  ofFensione 
mucosae  et  corpusculorum  massam  exsudatam  obtegentium  exoriri  videtur  ; cau- 
saque ejus  quum  perduret,  efficitur  tandem,  ut  in  ulcera  totidem  corpuscula 
transeant,  quae  sensim  dimanantia  in  unum  ulcus  confluant.  Destructa  igitur 
mucosa,  ipsa  materia  exsudata  fundum  ulceris  format,  quem  eam  ob  causam  lar- 
dosum,  durum,  saepe  rugosum,  inaequalem,  rimosum,  et  callosis  marginibus  cin- 
ctum, saepe  denique  colore  luteo  et  peculiari  tinctum  videmus.  Iljdrargjri  in- 
jectionibus saepius  contigit,  ut  vasa  sanguifera  per  ijisam  materiem  exsudatam 
decurrentia,  corumque  lumina  amplificata  reperirem,  ut  mirari  nequeas,  iisdem 
corrosis  haud  raro  copiosas  exoriri  haemorrbagias. 

Neque  vero  in  omni  typho  abdominali  hanc  ulcerum  originem  esse  con- 
tenderim, partim  ne  aliorum  otFendam  experientiam  jam  firmatam  ac  probatam, 
partim  quod  ipse  haud  raro  ulcera  intestinorum  in  hominibus  hoc  morbo  defun- 
ctis inveni,  quae  formam  cum  illa,  quam  supra  descripsi,  haud  prorsus  congruen- 
tem exhibebant. 

DE  GLANDULLS  PEYERI  IN  INFANTIBUS  E ARUMQUE  NEC  NON 
VILLORUM  EVOLUTIONE. 

Neminem  fugit,  varias  corporis  partes  reperiri,  quae  prima  aetate 
ambitu  majores,  itaque  ad  investigandum  multo  aptiores  sint.  Jam  Brunnua 
suas  se  glandulas  majores  in  infantibus  quam  in  adultis  observasse,  narrat,  imo 
equidem  glandularum  quoque  Lieherhuhnii  oscula  majora  in  illis  quam  in  his  esse 
reperi.  De  incremento  formaeque  mutationibus  glandularum  Peyeri^  quamquam 
maxime  peculiares  neque  parvi  momenti  sunt,  nullas  inveni  observationes  accura- 
tiores. Verum,  quum  non  solum  singula,  quae  locum  glandulosum  obsident,  cor- 
puscula, sed  villi  quoque  mirum  in  modum  mutentur,  haud  alienum  duco,  gene- 
ratim  nonnulla  de  mucosae  infantium  conditione  praemittere. 

Nil  tenuius  cogitari  potest,  quam  haec  membrana  in  neonatis,  quippe  quae 
in  aquam  immissa  a ceteris  membranis  sejungi  jiossit,  eique  tanqiiam  flocculus  in- 
natet. Super  faciem  nigram  distenta  reticuli  tenuissimi  et  quasi  panni  nebulosi 

speciem  refert,  cujus  maculae  minutis  Lieherhiihnii  osculis  formantur.  Villos  vero 
non  eadem  semper  forma  praeditos  reperi.  Quamquam  enim  in  plurimis  recens 
natis  villi  eandem,  qua  in  adultis  gaudere  scimus,  ostentare  solent  conformationem, 
in  aliis  tamen  neonatis  loco  singulorum  villorum  cylindricorum,  pliculas  inveni, 
ad  eandem,  uti  fibrae  musculosae  circulares,  regionem  jirocurrentes.  Vide 
Tab.  I.  Fig.  IV. 

Glandulae  Peyerianae  non  difficilius  in  neonatis  quam  in  adultis  depre- 
henduntur, quamquam  plures  existunt  scriptores,  qui  contrarium  dixerint;  in- 
testinum enim  tenue  si  luci  obvertas,  mox  maculae  obscurae,  glandulis  illis  parie- 
tum intestini  effectae,  in  oculos  incurrunt.  Numerus  idem  atque  in  adultis,  am- 
bitus minor,  ad  intestinorum  tameu  ambitum  respondens,  ac  fabae  circiter  magni- 
tudinem aequans,  margo  distincte  circumscriptus.  Ad  structuram  vero  internam 
quod  attinet,  nondum  omuibus  numeris  absolutam  esse  manifeste  perspicimus,  ac 
simplici  microscopio  haec  inprimis  earum  propria  inveni.  Maxima  pars  loci  glan- 
dulosi pHculis  obtegitur  confertis,  sinuatis  et  multifariam  iuflexis,  quarum  semper 
una  totum  marginem  cursu  sinuato  ambiens,  glandulae  quasi  limbum  formans,  prae 
ceteris  eminet,  et  reliquas  pliculas  excipit.  Tab.  I.  Fig.  III.  Itaque  in  his  fere 
ad  eandem  speciem  glandularum  superficies  conformata  est,  quam  in  avibus  per 
totam  vitam  existere  reperi  (Tab.  II.  Fig.  V.),  quibus  nimirum  plicae  illae,  quam 
fieri  potest  maxime  consummatae  ac  multiplicatae  sunt.  Billard,  qui  eximias  de 
mucosa  intestinorum  fecit  observationes,  plicarum  quoque  mentionem  fecit,  miniine 
vero  eas  tanquam  matrem  villorum,  seriore  tempore  singulatim  glandulas  obsiden- 
tium, sed  glandulis  parum  evolutis  et  sub  eis  latentibus  elevari  putat;  quare  quo 
magis  assurgant  ipsae  glandulae,  eo  magis  diminui  pliculas,  ac  tandem  prorsus 
evanescere  autumat.  Verum  corpuscula  glandulosa  in  ipsis  jam  neonatis  inter 
plicas  conspici,  infra  demonstrabo.  Priusquam  vero  ad  haec  exponenda  me  ac- 
cingam, haud  abhorrere  a re  videtur,  illius  viri  sententiam  de  variis  glandularum 
incrementi  gradibus  referre.  Tres  autem  gradus  constituit:*) 

«Premier  degre  de  developpeuieut : Les  plaques  glandulaircs,  upeine  de- 
veloppees,  sont  cachees  sous  les  mucosites  intestinales.  Elles  se  derobent  ain.si 
a la  vue,  si  l’on  ne  fait  un  examen  attentif  de  la  surface  interne  de  fintestin. 
Alors  on  distingue  ^a  et  la  repandues,  au  bord  libre  de  fileon,  des  plaques  ob- 
longues  limitees  par  une  ligne  tres-peu  saillante,  et  a la  surface  desquelles  la 


')  Vid.  C.  Bill.ird  <le  la  membrane  muqueuse  gastro-inleslinale.  Paris  182.5.  p.  111. 

inembranc  inuqueuse  est  simplement  froncec.  On  ii^  distingue  point  encorc  de 
graiiulatioiis  glanduleuses,  lesquelles  sont  situees  sous  la  membrane,  qu’ellcs  sou* 
levent  legerement,  de  distance  en  distance;  d’ou  resultent  les  piis  irreguliers  doni 
je  viens  de  parier. 

D euxieme  degre.  Au  inilieu  de  ces  plaques  fronc^es  ou  gaulTrees,  s'elerent, 
de  distance  en  distance,  quelques  granulations  blanclies,  de  la  forme  et  de  la 
grosseur  d’un  grain  de  niillet,  ponctuees  paiTois  a leur  sommet.  Elles  sont  au 
noinbre  de  six,  de  dix  etc.  selon  1’eteadue  de  la  plaque.  On  voit,  entrc  cliacune 
d’elles,  un  repli  muqucux  qui  les  unit  les  unes  aux  autres,  et  qui  n’est  autre 
chose  que  le  reste  des  piis  irreguliers  qui  constituaient  la  plaque  froncee. 

Tertio  denique  gradu  omnes  evanuisse  plicas,  et  mucosae  superficiem 
glandulis  stipatis  consitam  esse  dicit.  Quae  corpusculorum  illis  quidem  iu  locis, 
quae  pliculis  elevantur,  evolvendorum  ratio,  quamquam  naturae  consentanea  et 
perspicua  esse  videatur,  minime  tamen  iis,  quae  equidem  observavi,  probatur. 
Pliculae  non  prorsus  evanescunt,  sed  formam  tantum  mutant,  et  corpuscula  pe- 
culiari quodam  modo,  atque  ita,  ut  eorum  incremento  nil  commune  sit  cum  me- 
tamorphosi plicularum,  sensim  accrescunt,  id  quod  ab  ipso  inde  die,  quo  editi 
fuerunt  infantes,  observavi. 

Primum  quidem,  quid  pliculae  glandulis  Peyeri  insidentes  signifleent,  fa- 
cile apparebit,  si  villorum  in  reliqua  mucosa  conformationem  comparaveris.  Quos 
in  quibusdam  infantibus  pliculas  latas,  plerumque  eadem  ac  valvulas  Kerhringii 
directione  decurrentes,  hic  illic  interdum  coeuntes,  formare,  jam  supra  exposui. 
Nec  vero  erit  quisquam,  qui  glandulis  minus  evolutis  has  elevari  contendat,  nec 
dubitabit,  quin  villorum,  in  quos  adolescente  aetate  diffissi  procul  dubio  transeunt, 
locum  teneant.  Eandem  illarum  quoque  plicarum,  quae  locum  glandulosum  ob- 
tinent, metamorphosin  fieri,  quid  obstat,  quin  statuamus?  Apud  infantem  enim 
in  superficie  loci  glandulosi  non  villi,  sed  plicae  sinuatae,  in  adultis  non  plicae, 
sed  villi  tantum  reperiuntur. 

Atque  alia  praeterea  accedunt,  quae  hujus  sententiae  augeant  probabilita- 
tem. Plicae  in  infantibus  multo  majores  ac  frequentiores  glandulis  Peyerianis 
quam  reliquae  mucosae  insident,  itaque,  si  veram  posui  sententiam,  villos  etiam 
in  adultis  numerosiores  in  loco  glanduloso  quam  in  reliqua  mucosa  esse  oportet. 
Ita  quidem  plerumque  sese  res  habet,  immo  nonnunquam  plures  in  adultis  quo- 
que villos  inter  se  cohaerere  videmus,  ut  non  omne  primitivae  formationis  eva- 
nuerit vestigium.  Atque  jam  Lieberkiihnius  in  dissert.  de  villorum  fabrica  §.  14 

p.  19.  hanc  villorum  in  glandulis  Peyeri  structuram  observavit,  ac  prae  ceteris 
accurate  descripsit.  Omnino  vero  plicarum  et  villorum  inter  se  conjunctio  et 
quasi  cognatio  ex  eo  jam  manifeste  apparet,  quod  in  multis  animalibus,  ut  in  ove 
ac  bove  pliculae  jejuni  mucosam  obsidentes  sensim  sensimque  intestino  proce- 
dente ita  diffinduntur  ac  diducuntur,  ut  in  ileo  tandem  villi  earum  loco  exstent. 
Atque  ipsius  hominis  mucosa  duodeni  pliculis  ad  reticuli  speciem  conformatis 
obtegitur,  quae  per  ejus  decursum  magis  magisque  in  singulas  lamellas  diffusae, 
in  villos  tandem  abeunt.  Reptilia  denique  et  pisces  villis  prorsus  carent,  quo- 
rum loco  magnus  plicarum  illorum  munere  fungentium  numerus  intestinorum 
mucosam  obtegit. 

Verum  ut  omnibus  numeris  observatio  de  villorum  evolutione  absolveretur, 
forma  eorum,  qualis  in  foetu  sit,  disquirenda  erat.  Cujus  rei  quum  rarius  dare- 
tur opportunitas,  laetissimum  id  mihi  obtigit,  ut  Meckelii  hac  de  re  sententias  in 
lucem  editas  viderem;*)  quibus  itidem  ex  plicis  primariis  eos  fieri  elucet,  ut  inde, 
quae  supra  disserui,  comprobari  videantur  omnia.  Mechel  villos  mature  jam  in 
foetu  apparere  ac  plures  quasi  gradus  evolutionis  emetiri  observavit.  Ineuntc  de- 
mum mense  tertio,  certo  a se  distingui  potuisse  dicit,  quamquam  intuenti  non 
statim  veram  indolem  suam  ostendant;  internam  enim  intestini  superficiem  plu- 
ribus plicis  longitudinalibus  haud  exiguis  dense  confertis  inaequalem  reddi.  Pli- 
carum, nec  non  incisionum,  quibus  transversim  secentur,  augeri  numerum  et  alti- 
tudinem, ut  quarto  fere  mense  magna  eminentiarum  exiguarum  conspiciatur  mul- 
titudo. Eadem  vero  ratione,  qua  plicas  in  foetu  dividi  demonstravit,  plicae  quae 
per  primum  vitae  annum  haud  raro  deprehenduntur  ac  eae,  quae  semper  loca 
glandulosa  occupant,  in  villos  transmutantur. 

Expositis  igitur  superficiei  glandularum  mutationibus,  ipsorum  jam  cor- 
pusculorum incrementum  describendum  adgrediar.  Quae  quamquam  aetate  infan- 
tili minora  et  quod  ad  formam  minus  sunt  consummata,  tamen  et  ipsa  facile  de- 
prehenduntur, nec  ulla  alia  parte  obteguntur.  Assurgunt  quidem  in  adultis  ex  ae- 
qua mucosae  facie,  apud  infantes  vero  eandem  fere,  quam  in  celeris  mamma- 
libus, structuram  exhibent.  In  superficie  enim  glandularum  plures  deprehendun- 
tur scrobiculi  lati,  pliculis  circumdati,  quibus  ipsa  corpuscula  continentur.  Tab. 
I.  Fig.  IV.  et  V.  Corpuscula  admodum  exigua  sunt,  albidum  offerunt  colorem, 
et  longos  processus  tanquam  radios  emittunt,  qui  quum  foveolis  inter  se  sejun- 


*)  Deulsclies  Arcliiv  fiir  die  Piiysiologie  von  J.  F.IM  e ck  e i.  Halle  u.  Uerlin  1817.  Ud.3.  j>.68. 

gaiitur,  stellae  magis  mliiiisve  consummatae  speciem  sistunt.  Kt  prima  quidem 
aetate  processus  illi  in  rnedio  corpusculo  paene  coeunt,  quanto  magis  vero  hoc 
assurgit  ac  crescendo  extenditur,  tanto  illi  fiunt  minores,  ac  tandem,  postquam 
debitam  magnitudinem  impetravit  corpusculum,  tam  exigui  apparent,  ut  observa- 
tionem hucusque  prorsus  fugere  potuerint.  Formant  autem  in  adultis  coronae 
tubulorum  sepimenta.  Procedente  aetate  scrobiculi  quoque  illi,  quibus  in  neona- 
tis corpuscula  continentur,  sensim  complanantur,  ac  prorsus  tandem  evanescunt,  ita 
nt  singula  corpuscula  ex  loco  glanduloso  ceteroquin  aequo  in  modum  colliculo- 
rum inter  basia  villorum  assurgant. 

B.  GLANDULAE  PEYERI  IN  SIMIIS. 

Intestini  plexus  numeravi  sex  ad  sedecim,  qui  locis  solitis  assignati, 
longi  atque  augusti  erant.  Corpuscula  eorum  humanis  simillima  ac  satis  plana, 
exigua  tamen  plicula  circumdantur,  quae  tubulorum  coronam,  cujus  oscula  tri- 
ginta ad  quadraginta  et  humanis  frequeutiora  sunt,  haud  raro  abscondunt.  In 
variis  speciebus  Jnui  et  Atelis,  quarum  disquirendarum  occasionem  lll.  Muellero 
debeo,  structuram  non  differre  vidi;  quod  autem  saepissime  in  simiis  occurrit, 
loco  secreti  soliti  melanotica  quaedam  substantia  in  corpusculis  deposita  repe- 
ritur.  In  una  simia,  in  qua  glandulae  mesaraicae  tumefactae  erant,  non  so- 
lum vasa  lymphatica,  quae  sanguiferorum  in  modum  per  intestina  diffundebantur, 
sed  villos  etiam  alba  quadam  massa  repletos,  et  ita  obstructos  inveni,  ut  inversa 
ratione  basi  angustiores  essent,  ac  versus  finem  libere  prominentem  ambitu  in- 
crescerent. In  ipsis  villis  citra  ordinem  haec  massa  coacervata  erat,  neque  am- 
plius, uti  in  statu  normali,  ductus  longitudine  villum  percurrens  dignosci  poterat. 

C.  IN  Eauo. 

Nullum  reperitur  animal,  cujus  de  glandulis  Peyerianis  magis  inter  se 
discrepent  scriptorum  sententiae,  quam  de  iis  equi.  Glandulas  equinas  comme- 
morat Ilnller’^  paucas  esse  contendit  Greew,  JtudolpJti,  si  quis  equo  glandulas 
Peyeri  omnino  derogare  velit,  id  haud  sine  jure  facturum  esse  dicit;  nil  enim 
nisi  paucos  aliquos  scrobiculos  sive  sinus,  unum  juxta  alterum  positos,  passim 
occurrere.  Plane  contrariam  sententiam  protulit  Mechcl,  qui  fere  nusquam  has 
glandulas  ad  formam  tam  perfectam,  quam  in  solidungulis  excultas  esse,  et  linea 
dimidia  altius,  quam  ipsam  intestini  superficiem  assurgere,  nec  minore  amplitu- 
dine earum  oscula  dense  constipata  gaudere,  asserit. 

Itaque  ut,  quaenam  vera  harum  esset  sententiarum,  proprio  usu  atque 
experientia  comperirem,  plurium  equorum  examinavi  intestina.  Ac  verum  quidem 
est,  in  uno  eorum  rariores  me  invenisse  glandulas  Peyeri\  accidit  tamen  saepius, 
ut  centum  et  amplius  numeraverim.  Minora  earum  jam  in  jejuno  occurrunt  ag- 
mina, atque  ita  tam  numerus  quam  magnitudo  in  ileo  crescit,  ut  haud  raro  to- 
tum ilei  circuitum  cis  obtectum  invenerim.  Neque  solum  numero,  sed  situ  etiam 
equorum  plexus  intestinales  a ceteris  discrepant  mammalibus;  non  enim  eam  tan- 
tum partem  intestini,  quae  obvertitur  loco,  quo  adnectitur  peritonaeum,  obsident. 
Structura  glandularum  non  alia  est  in  equo  ac  ea  quam  supra,  quum  generatim 
de  iis  locutus  sum,  descripsi,  et  multo  etiam  facilius  perspicitur,  tum  propter 
magnitudinem  corpusculorum,  tum  quod  majoribus  quam  in  ceteris,  segregantur 
intervallis,  quo  fit,  ut  multo  minor  in  singulis  plexibus  contineantur  corpusculo- 
rum copia,  quam  pro  magnitudine  exspectaveris.  Quod  autem  MecJeel  aperturis 
amplissimis  in  cavum  intestini  eas  hiare  dicit,  vaginis  mucosae  eum  seductum 
esse  apparet,  quae  longiores  sunt  in  equis,  ut  in  fundo  earum  abdita  atque  ob- 
vclata  contineantur  corpuscula,  digito  vero  extrinsecus  supposito  statim  assurgen- 
tia in  conspectum  prodeant.  Interdum  quatuor  aut  plura  singulari  vagina,  tan- 
quam  ovula  in  nido  jacentia,  circumdantur.  Nec  dubium  est,  quin  Rudolphi  quo- 
que iisdem  vaginis  seductus,  aliam  in  equo  structuram  esse  dixerit;  nam  in  deli- 
neatione, quam  adjecit,  nil  nisi  mucosae  superficies,  cujus  in  recessibus  occulta 
latent  corpuscula  apparet.  Ac  sana  etiam  intestina  exploranda  sumantur  necesse 
est;  saepius  enim  in  equis  non  recens  necatis,  sed  morbo  consumtis  accidit,  ut 
corpuscula  destructa  nec  quidquam,  praeter  vaginas  seu  scrobiculos,  relictum 
invenirem. 


D.  IN  OVE. 

Plexus  intestinales  ovis  maxime  fere  omnium  mammalium  ad  disquiren- 
dum idonei;  plerumque  enim  valde  sunt  perspicui,  neque  tunica  mucosa  muscu- 
losae firmius  adhaeret,  ut  plexuum  ipsi  insitorum  segregatio  fere  nullas  recipiat 
difficultates. 

Numerus  eorum  haud  exiguus,  quamobrem  jure  Peyerus  naturam  rumi- 
nantibus sicuti  intestinorum  copia  et  prolixitate,  ita  istorum  plexuum  numero  et 
magnitudine  uberrime  prospexisse,  contendit.  Plerumque  triginta  maculae,  insu- 
larum formam  aemulantes,  inveniuntur,  quae  in  primo  jam  jejuno  initium  capiunt, 
extremam  vero  ilei  partem  ad  cubitorum  duorum  nonnunqnam  longitudinem  con- 

tlnna  obsident  serie.  Corpuscula,  quae  in  insulis  illis  arctis  et  interdum  adino> 
dum  longis  constipata  jacent,  humanis  simillima,  minus  tamen  compacta  ac  solida 
sunt,  magis  prominent,  et  vaginula  fovearumque  numerosissimarum,  haud  raro 
quadraginta  superantium,  corona  cinguntur.  Foramen  excretorium  in  media  ca- 
psula nunquam  inveni. 

Loca  glandulosa,  quae  in  ove  per  totum  intestinum  tenue  patent,  aliam  in 
aliis  ejus  partibus  induunt  speciem.  Nam  quum  in  his  quoque  locis  inter  corpu- 
scula villi  exstent,  ac  varia  eorum  pro  locorum  diversitate  forma  sit,  plexus 
quoque  variam  prae  se  ferant  speciem  necesse  est.  Q,ua  de  re  aliqua  hic  loci 
subjiciam. 

Rudolphius  plura  esse  mammalia  demonstravit,  quae  veris  villis  prorsus 
careant,  cujus  rei  luculentissimum  talpa  exhibet  exemplum,  in  qua  tunica  mucosa 
nil  nisi  retia  plicarum  format.  Ac  simile  quid  in  ipso  homine  sub  exordio  inte- 
stini, quoad  patet  duodenum,  re2)eriri,  supra  adnotavimus;  eademque  mucosae 
conformatio  in  ruminantibus  conspicitur,  ut  in  bove  et  ove.  Quodsi  igitur  ltu~ 
dolpldus  voces  villus  et  villosa  mire  quam  in  intestina  bovinorum  quadrare 
dicit,  ultimam  tantum  eorum  partem  eum  explorasse  patet.  In  priore  enim  parte, 
tam  in  bove  quam  in  ove,  villi  non  reperiuntur,  sed  nihil  praeter  plicas.  Ac  in 
ove  quidem  haec  mucosae  est  conditio. 

Plerumque  haud  longe  a pyloro  ventriculi  una  aliqua  glandula  Peyeri 
deprehenditur,  cujus  inter  singula  corpuscula  elevantur  tori  rotundi,  in  modum 
colliculorum  eminentes,  et  accuratius  intuentibus  structuram  prorsus  cellulosam 
ostendentes.  Glandulis  lirunni  caret  ovis.  In  jejuno  perinde  ac  in  duodeno 
non  villi,  sed  multae  plicae  reperiuntur,  quae  quum  multifariam  inter  se  conjun- 
ctae sint,  retia  cellulasque  interpositas  formant.  Quarum  maculae  in  ipsis  locis 
glandulosis  aliquanto  sunt  majores,  ac  singulae  singula,  interdum  plura  simul, 
corpuscula  cingunt.  Procedente  vero  ileo  magis  magisque  plicae  diftinduntur , atque 
in  veros  tandem  villos  transeunt,  qui  partem  ilei  inferiorem  obtegentes,  inter  cor- 
puscula glandularum  Peyeri  et  ipsi  resident. 

E.  I\  BOVE  TAI  RO. 

Intestina  bovis,  quae  longitudine  pedes  centum  quadraginta  duos  aequant, 
in  jejuno  ac  ileo  plexus  eminentes  continent  circiter  triginta,  quorum  majores 
manus  longitudinem  attingunt.  Horum  non  praetermittenda  est  descriptio , quia 
primo  iutuitu  facile  ita  fallere  nos  possunt,  ut  aperturas  perspicuas  adesse  opi- 

nemur.  Sic  Rudolphius  structuram  eorum  longe  aliam  esse  atque  in  homine  di- 
cit, haud  enim  granorum  quasi  racemos,  sed  toros  tantum  crassos , interdum  la- 
tos, vel  eminentias  spongiosas  reperiri,  magnis  foraminibus  saepe  pervias,  e qui- 
bus fluidum  emergat.  Si  pro  glandulis,  quales  ceterae  sunt  omnes,  nimirum  re- 
cessus mucosae,  etiam  plexus  habendi  essent,  haec  descriptio  omnino  sufficeret. 
Verum  non  magis  in  bove  quam  in  homine  corpuscula  desiderantur,  sed  diffici- 
lius tantum  in  oculos  incurrunt,  utpote  longis  vaginis  abdita,  ita  ut  ampla  illa 
foramina,  quae  in  dorso  eminentiarum  reperiuntur,  non  ipsarum  ductus  excre- 
torii sint,  sed  vaginarum  aperturae,  quarum  in  fundo  corpuscula  latent.  Plexu 
sub  aqua  extenso,  corona  tubulorum  et  reliqua  omnia,  quae  corpusculorum  pro- 
pria supra  exposui,  apparent.  Villos  Meckellus  in  bove  eandem  ubique  magni- 
tudinem ostendere  tradit,  dignoscenda  tamen  est  conformatio  mucosae  in  priore 
intestini  parte,  in  qua  non  veri  villi,  sed  plicae  sinuatae  et  inter  se  cohaerentes, 
conspiciuntur. 

F.  IX  FELE  DOMESTICA. 

Carnivororum  intestinum,  quum  omnium,  tum  maxime  felis  brevis.simum 
est,  id  quod  villorum  copia,  magnitudine  ac  densitate  compensari  quodam- 
modo videtur;  quij)pe  qui  perquam  longi  et  acuti,  atque  tam  dense  locati  sint, 
ut  pelli  haud  dissimilem  reddant  mucosam.  Glandularum  Peyerianarum  septem 
ut  plurimum  sunt  numero,  et  tam  in  jejuno  quam  ileo  deprehenduntur;  in  illo 
minores,  unguem  circiter  ambitu  aequant,  formamque  exhibent  rotundam,  vel  ova- 
tam, in  hoc  in  taenias  longas  et  angustas  producuntur.  Loca  glandulosa  magnis 
eminentiis  statim  cognoscuntur,  corpuscula  vero  accuratius  demum  inquirenti, 
quippe  villis  confertis  circumdata  et  abdita,  sub  oculos  cadunt.  llasis  eorum 
alte  in  mucosam  demittitur,  itaque  detracta  mucosa,  scrobiculos  in  vasculosa  re- 
linquit. In  fele  catulo  .singula  corpuscula  non  in  cupulam  rotundam , sed  miri- 
fice in  apicem  longum,  compressum  exire  vidi,  qui  non  prius  in  conspectum  ve- 
nit, quam  corpusculum  eminens  in  obliquum  flexissem.  Glandulae  .Srunnt  a fele  ab- 
sunt. Glandulae  majores  simplices  multae  in  intestino  crasso  et  recto  deprehen- 
duntur, ac  seminis  fere  cannabis  attingunt  magnitudinem. 

G.  Ii\  C AXE. 

Praeter  glandulas  Brunnianus  duodenum  obsidentes,  glandulae  etiam 
Peyeri  in  acervos  ovatos  coactae  reperiuntur,  quarum  aeque  ac  in  lupo  et  vulpe, 

vlgintl  fere  sunt.  Corpuscula  admodum  longis  distantia  intervallis,  inter  longos 
villos  abdita  jacent,  neque  rotunda,  sed  conis  similia  in  apicem  exeunt.  Meckeliua 
amplis  osculis  ea  insigniri  perhibens,  quanam  re  ad  hanc  sententiam  adductus  sit, 
equidem  non  video. 


H.  IN  MYOXO  GLIRE. 

Intestinum,  quod  trium  pedum  aequat  longitudinem,  undecim  exhibet 
glandulas  Peyerianas,  quae  quum  intestina  calami  tantum  sint  crassitie,  seminis 
cannabis  vix  ambitum  attingunt;  nihilo  tamen  minus  corpuscula,  quorum  quina 
ad  vicena  in  singulos  plexus  coacervata  sunt,  una  cum  corona  tubulorum  lucu* 
lenter  cognoscuntur. 


GLANDULAE  PEYERI  SEU  PLEXUS  INTESTINALES  AVIUM. 

Plane  novam  atque  insignem  .speciem  glandulae  Peyeri  in  intestinis  avium 
nobis  offerunt,  ut  primo  intuitu  nihil  quidquam  eis  cum  plexibus  mammalium 
commune  esse  videatur,  quam  quod  iisdem  ac  illi  locis  insidentes  reperiantur. 
Quod  enim  in  mammalibus  maxime  iu  conspectum  venit,  corpuscula  innuo  sive 
colliculos  eminentes  et  constipatos,  horum  nihil  in  avibus  in  facie  loci  glandulosi 
apparet.  Villi  contra  admodum  perspicui  sunt,  non  solum  quod  in  his  plexibus 
magnitudine,  copia,  ac  densitate  admodum  augentur,  sed  etiam  quod  tpeciem  a 
villis  reliquae  mucosae  omnino  ac  plane  discrepantem  induunt.  Plerumque  enim 
super  loco  glanduloso  in  plexum  quendam,  sive  rete  inter  se  conjunguntur,  quod 
cellulas  continet  alte  in  mucosam  demissas.  Ad  quam  plexuum  conformationem 
ut  ab  ea,  quae  in  mammalibus  reperitur,  quasi  transitus  hat,  has  cellulas  cum 
vaginis  corpusculorum,  in  pluribus  mammalibus  admodum  protractis,  comparare 
licet.  Verum  in  avibus  in  fundo  cellularum  corpuscula  non  latent,  sed  loco  eo- 
rum foramina  ulterius  etiam  descendentia  reperiuntur,  quae  ad  totidem  sacculos 
in  externa  mucosae  facie  eininente.s,  pertinent.  Itaque,  quod  maxime  mirandum 
est,  quum  in  mammalibus  ductus  exci*etorii  certi  ne  vestigium  quidem  offendatur, 
tales  ductus,  iique  satis  perspicui,  et  qui  pressione  album  quoddam  fluidum  ef- 

fundunt,  in  avibus  revera  adsunt!  Bases  sacculorum  a vasculosa  circumdantur, 
interdum  majores  in  ipsos  etiam  fasciculos  tunicae  musculosae  immerguntur,  ut 
extrinsecus  per  tunicam  etiam  serosam  pelluceant.  Fluidum  eorum  innumeros  con- 
tinet globulos,  fere  rotundos,  minores  tamen,  quam  in  mammalibus. 

A.  IN  GALLO. 

Mucosa  intestini  in  gallis  facili  negotio  a ceteris  membranis  diduci  pot- 
est, quare  ad  disquirendum  admodum  est  idonea.  Villi,  quod  vulgare  in  avibus 
videtur,  ex  ordine  dispositi,  non  cylindrici,  sed  in  laterum  instar  compressi  et  ad 
longitudinem  striati  sunt.  Tab.  II.  Fig.  V.  C.  In  gallina  glandulae  Peyeri  qua- 
tuor  ad  sex  per  totum  intestinum  tenue  dispersae  sunt,  atque  tam  eminentiis,  quam 
colore  albo  facile  distinguuntur.  Superficiei  conformatio  memoratu  dignissima. 
Tab.  II.  Fig.  V.  A et  B.  Villorum  enim  ii,  qui  proxime  a loco  glanduloso  lo- 
cati sunt,  subito  in  longas  trabeculas  producuntur,  et  rete  efformant  ita  contex- 
tum et  complicatum,  ut  verbis  describere  frustra  coneris.  Immo  nomen  plexuum 
intestinalium,  quod  parum  aptum  est  in  mammalibus,  ab  hoc  trabecularum  reti 
deductum  esse  credas,  quamquam  nulla,  quod  sciam,  horum  organorum  exstat 
descriptio. 

Inter  retia  illa  trabecularum  multi,  ut  ex  delineatione  apparet,  conspi- 
ciuntur recessus,  quorum  denique  fundi  osculis  perforantur.  Ab  externa  vero 
superficie  locum  glandulosum,  una  cum  mucosa  separatum,  investigantes,  follicu- 
los multos  eminentes,  hic  illic  dispersos  reperimus,  ita  tamen  exiguos,  ut  nudis 
oculis  vix  deprehendi  possint,  qui  vesicularum  albarum,  collo  in  mucosam  im- 
missarum, prae  se  ferunt  speciem. 

Iland  alia  glandularum  Peyeri  in  palumbe  est  conditio;  attamen  villi, 
quamquam  admodum  in  illarum  superficie  producuntur  ac  crassiores  redduntur, 
plexum  minus  complicatum  effingunt. 

B.  IN  ANSERE. 

Intestinorum  anseris  hoc  maxime  est  proprium,  quod  interpositis  inter- 
vallis tumescunt,  ut  eorum  cavum  per  breve  spatium  hic  illic  amplificetur.  Quae 
intuinescentiae  interdum  et  ambitu  augentur,  quo  propius  ad  finem  ilei  accedunt, 
interdum  omnino  minus  exquisitae  sunt.  Quibus  locis  si  cavum  intestini  aperi- 
mus, unamquamque  tumescentiam  singulari  glandula  Peyeri  consitam  videmus. 

Numero  ut  plurimum  octo  ad  decem  glandulae  sunt,  magnitudine  un- 

guis.  RudolpMus  in  dissert.  de  villis  *)  iisdem  ita  constipatis  obtegi  intestina 
anseris,  dicit,  ut  nusquam  glandulas  deprehendere  licuerit.  Verum  hoc  ipsum 
avium  est  proprium,  quod  ex  densiore  villorum  congregatione  Pcyerianarum 
glandularum  locus  cognoscitur.  Sic  in  ansere  quoque  densum  ciFormant  rete, 
cujus  maculae  totidem  excipiunt  rimas,  longitudine  omnes  secundum  tractum 
intestinorum  decurrentes,  quae  binis  singulae  labiis  circumdantur,  et  ad  mucosae 
recessum  ducunt.  Quem  recessum  forte  pro  organo  excretorio  habere  possis, 
verum  in  fundo  ejus  demum  plura  oscula,  ductus  excretorii  folliculorum,  con- 
spiciuntur. Ipsi  autem  folliculi,  qui  detracta  et  inversa  mucosa  apparent,  (Tab. 
IT,  Fig.  VI)  seriebus  ex  ordine  dispositis,  inter  fasciculos  tunicae  musculosae, 
tanquam  in  agrorum  sulcos  inserti,  tractum  intestini  angulo  recto  secant. 

C.  IN  ANATE. 

Glandulae  Peyerianae  eandem  in  anate,  quam  in  ansere  exhibent  stru- 
cturam, nisi  quod  rimae  superficiei,  quas  in  hoc  secundum  tractum  intestinorum 
procurrere  diximus,  per  lusum  naturae  transversae  omnes  in  anate,  altera  juxta 
alteram  positae  sunt. 


Cap.  II. 

CRYPTAE  3IINI^IAE,  FOLLICULI  31L\IMI,  SEU  GLAIVDULAE 

LIEBERKUEILMI. 

Membrana  mucosa  totius  intestinorum  tractus  innumeris  instructa  est  fo- 
raminibus, quorum  illa,  quae  intestinum  crassum  tenent,  ab  illis,  quae  tenuia 
occupant,  dignoscenda  suut;  non  quod  structura  admodum  inter  se  discrepent, 
sed  quod  illa  majora  sunt,  ut  facilius  deprehendantur,  ut  Rnyscldo  et  Galeaceo 
jam  nota  fuerint,  haec  contra  tam  exigua,  ut  in  .sanis  intestinis  conspici  nisi  ocu- 
lis armatis  non  possint.  Ac  de  illis  quidem  infra  agam,  haec  Jjieherhuehnius, 
qui  primus  ea  vidit,  et  a quo  nomen  tulerunt,  sincere  descripsit:  » Intestinorum 


')  Anatomiscli-physiologisclie  Abliandlungen.  Berlin  1802.  i>.  35. 

superficiem  internam  non  adeo  villis  obsitam  esse,  ut  unus  alterum  basi  sua  tan- 
gat, sed  potius  interstitium  intra  singulos  manere.  In  intestinorum  autem  horum 
superficie,  quae  basi  villorum  parallela  est,  accuratius  examinanti  videre  liceat 
oscula  quam  plurima  aperta  folliculorum,  in  fundo  autem  eorundem  corpuscula 
quaedam  albicantia  posita  essetc  *). 

Corpuscula  autem,  quae  hisce  verbis  denotat,  veras  glandulas  esse  pu- 
tavit; neque  ab  bac  ejus  doctrina  Halleri,  anatomicorum  omnium  sagacissimi,  in 
compositarum  numerum  illas  glandulas  referentis,  dissidet  sententia.  Posteriori- 
bus vero  temporibus  dubitatio  exorta  est,  verane  esset  illa  Lieberkuebnii  descri- 
2)tio,  immo  non  solum  quam  maxime  controversae  de  structura  et  functione  ho- 
rum foraminum  ai>positae  sunt  sententiae,  etiamnunc  auctoritate  quadam  valentes, 
verum  etiam  fuerunt,  qui  existere  glandulas  Lieberkuebnii  plane  negarent,  ut 
Cuvier,  qui  ita  de  iis  disseruit: 

«Que  Fon  a relativement  aux  glandes  dii  canal  jjIus  d’idees  bjpothetiques 
que  de  faits  bien  averes.  On  udmet  de  dcux  cspeces,  celles  de  LieberJeuehn,  qui 
doivent  etre  extraordinairement  jietites,  et  cntourer  les  bases  des  pajiilles,  et  celles 
de  Peyer  et  de  Brnmier.  Les  preinieres  nous  out  paru  une  2>ure  sujjposition«**). 

Quibus  popularis  sui  verbis  Billard,  cui  tot  tamque  egregias  de  mucosa 
debemus  observationes,  seduchis  et  abre2)tus  quasi  ita  videtur,  ut  in  ejus  senten- 
tiam abierit: 

»La  remarque  de  M.  Cuvier^  a Fegard  des  glandes  de  Lieberkubu,  est 
fort  juste.  La  descri2)tion  de  cet  auteur  n’est  j>as  facile  a constater. 

Hedu-igutm  adnotasse  video,  se  in  jejuno  felis  et  vituli  animadvertere 
2)otuisse  corj)Uscula  alba  nivea,  subrotunda;  quae  quum  juxta  villos  posita  eos- 
que  vel  fronte  attingentia  videret,  quasi  receptacula  cbjli  habuit***).  Equidem 
dirimere  non  ausim , eademue  haec  sint  corpora  ac  ea,  quae  LieherlcueJmius  vi- 
disse se  narrat;  i2)se  Hedwigius  hac  de  re  tacet,  neque  LieberJcuelmium  haec  cor- 
puscula, ut  et  ipse  inveni,  semjjer  in  fundo  crj2)tarum  suarum  posita  dixisse, 
ullam  facit  mentionem.  Si  quid  ex  iconibus,  quibus  illustrare  ea  studet  Hedwl- 
gius,  conjectare  licet,  non  eadem  videntur  esse;  villis  enim  majora  a2>parent. 


*)  ^ L i e li  e r t u e liii  1 u s <le  fabrica  e£  aclioiie  villorum  intest.  tenuium.  j>ar.  14  et  15. 
ejusque  tab.  II  et  III. 

**)  Vid.  Lefons  d’analomie  comjiare'e  de  Cuv'ier.  Paris.  Tom.  III,  p.  359. 

***)  Vid.  R.  A.  lledwigii  disquisililio  ampullularum  Li eb e rku elinii  pliysico-microscopica. 
Lipsiae  p.  27.  §.  29  ejusque  Tai).  III.  lig.  1 et  tab.  IV.  fig.  1, 

corpuscula  vero  alba  Lieberkuehnii  vix  quinquagesimam  villorum  partem  magni- 
tudine aequant. 

Nihilo  tamen  minus  Rudolphi  has  Iledwigii  icones  naturae  congruenter 
confectas  esse  dicit,  et  corpuscula  ab  eo  descripta  eadem  esse  putat  ac  illa,  quae 
Lieherkuehnius  invenerit;  cryptas  autem  Lieberkuehnii  non  glandulas  esse,  sed 
ad  primas  vias  resorptionis  pertinere,  id  quod  multis  experimentis  a se  ipso  fa- 
ctis sibi  persuaserit.  Vasis  enim  resorbentibus  mesenterii  testudinis  midae  argento 
vivo  injectis,  tandem  totam  intestini  superficiem  globulis  exiguis,  metallico  nitore 
splendentibus,  coojieriri  vidit,  juxta  quos  vasa  resorbentia  exigua  diffusa  apparue- 
rint *).  At  vero  non  demonstravit  Rudolphi  ista  observatione,  globulos  illos  mer- 
curii in  fundo  osculorum  minutissimorum  Lieberkuehnii  congestos  fuisse;  solam 
enim  superficiem  intestinorum  illis  obsitam  vidit. 

Haec  omnino  praemittere  non  alienum  existimavi,  quo  facilius  de  variis 
scriptorum  sententiis  judicium  feratur  earumque  comparatio  instituatur. 

Altera  probare  studet  sententia,  illa  mucosae  foramina  inservire  resor- 
ptioni, indeque  lucem  affundi  rei  hucusque  densissimis  tenebris  obvelatae.  Ciuam- 
quam  enim  chylo,  tam  ei,  qui  vasis  resorbentibus  tubi  intestinalis  continetur,  quam 
ei,  qui  ductu  thoracico,  globulos  inesse  certissime  constat,  minime  tamen,  quibus 
viis  globuli  isti  inde  a superficie  mucosae  ad  vasa  resorbentia  perveniant,  ad  li- 
quidum perductum  est.  Opinari  quidem  licebit,  globulos  istos  tum  demum  for- 
mari, quum  fluida,  quae  ante  resorptionem  solutas  tantum  partes  continerent,  in 
vasa  resorbentia  transierint;  sunt  tamen  nonnulla,  quae  alteri  magis  sententiae, 
veris  foraminibus  mucosam  perviam  esse  statuenti,  favere  videantur.**)  Itaque  quum 
Wllorum  quae  pridem  ferebantur  oscula  omnino  non  existere  satis  constet,  nec 
ulla,  quae  quidem  ab  omnibus  agnoscuntur,  praeter  illas  cryptas  Lieberkiihnii, 
mucosae  exstent  foramina,  recte  videmur  suspicari,  hunc  carum  esse  finem,  ut 
intestinorum  superficiei  cum  vasis  resorbeulibus  jungendae  inserviant.  Q.uae  su- 
spicio augeri  etiam  videtur  controversis  anatomicorum  sententiis.  Lieberkuhnius 
enim,  Jlaller  et  alii  compositis  adnumerant,  propter  corpora  albicantia,  alii,  Lie~ 
berkiihnii  quidem  sententiam  refellentes,  in  cryptarum  simplicium  numerum  re- 
ferunt. Quare  illa  mucosae  organa  tara  in  homine  quam  in  animalibus,  tam  sana 
quam  morbosa  denuo  examinavi;  indeque  mihi  persuasi  ea  non  esse  foramina  mu- 

*)  K,  A,  11  udo  Iphi  Grundriss  der  Physiologie.  Berlin  1828.  Bd.  2.  Ahlli.  2.  p.  214. 

**)  Vid.  J.  Mu  e 11  er  HandUucli  der  Physiologie  des  Mensehen.  Band.  1.  Abth.  2.  Cohlenz 
1834.  p.  540. 

cosam  perforantia,  sed  cavernulas  secernentes,  quae  qnum  simplici  mucosae  re- 
cessu exoriantur,  glandulis  sim2>licibus  adnumerari  debeant. 

Non  omnis  mucosa  ad  disquirendum  idonea ; pellucida  enim  quodammodo 
sit  necesse  est,  nec  majora  obstent  im2)edimenta,  quominus  a reliquis  membranis 
sejungatur,  nc  tenerrima  illa  organa  hac  encheiresi  laedantur.  Quare,  ad  hu- 
manas crj  2)las  disquirendas,  uti  praestat  mucosa  ex  infantibus  desumta,  et  ut  com- 
paratio liat  cum  mammalibus,  ea  eligere,  quae  tenui  itidem  mucosa  gaudent. 
Distenta  igitur  mucosa,  super  faciem  nigro  colore  obductam,  et  in  aquam  im- 
mersa, in  intervallis,  quae  exstanf  inter  villos,  innumera  ajiparent  oscula  nigra, 
in  mucosa  foetus  et  neonatorum  adeo  finitima,  ut  fere  invicem  sese  tangant;  quae 
si  cum  crjjitis  adultorum  comparaveris,  his  ajiparent  majora  ac  macularum  retis 
speciem  exhibent.  Adolescente  vero  aetate  sic  crescunt  intervalla,  ut  in  adultis 
plus  spatii,  quam  ipsa  oscula  occupare  soleant.  LieherJcuehnltis  octonis  singulos 
villos  osculis  circumdari  dicit;  vix  tamen  solent  semper  hunc  attingere  numerum. 
Omne  autem  osculum  ad  simjdicem  ducit  folliculum,  cujus  longitudo  in  majori- 
bus quidem  animalibus,  ut  in  equo,  crescente  mucosae  crassitie,  et  ipsa  crescere 
solet.  Quodsi  distendimus  mucosam,  cavernulas,  ad  rectos  angulos  alioquin  de- 
missas, obliquari  eoque  multo  facilius  dignosci  videmus. 

Proprium  autem  harum  cavernularum,  saltem  in  mammalibus,  illud  est. 
quod  non  tantum  externa  superficie  prae  mucosa  eminent,  quantum  interna  in 
mucosam  demittuntur,  ex  quo  ut  in  i2)sa  illa  membrana  sitae  snnt  consequitur. 
Qua  re  mihi  quidem  ab  omnibus  aliis  folliculis  differre  videntur,  maxime  a glan- 
dulis intestinorum  crassorum,  quarum  illae,  quae  finem  coli  occupant,  longorum 
tubulorum  instar  externa  superficie  mucosae  eminent,  illae  vero,  quae  colon  ascen- 
dens obtinent,  similiores  sunt  cryptis  intestinorum  tenuium.  Sin  quando  accidat, 
ut,  quam  cryptarum  illarum  conditionem  esse  dixi,  deprehendere  non  jiossimus, 
in  exilitate  earum  causa  cernitur,  nihIloque  secius  fundos  earum  tenerrima  mem- 
branula clausos  esse  judicandum  est.  Quae  ut  conservetur,  suspensa  manu  ac 
cautissime  muco.sam  a membranis  subditis  diducamus  oportet,  ne  discissa  et  mem- 
branae subjacenti  adhaerens,  ad  errorem  nos  seducat,  et  revera  mucosa  foramini- 
bus perforari  videatur. 

Facilius  vero  ac  luculentius  de  structura  harum  cryptarum  edocemur,  si 
avium  quarundam  mucosam,  quae  ea  utuntur  tenuissima,  investigamus.  Ego  in 
columba,  quum  tunicam  villosam,  a ceteris  tunicis  seductam,  microscopii  compo- 
siti ope  examinarem,  exteimam  ejus  superficiem  non  laevem,  sed  multis  colliculis 

sive  vesiculis  consitam  et  quasi  confertam  inveni,  quas  nescio  anne  aptissime 
miliaribus  albis  comparaverim.  Harum  aliae,  ut  vacuae,  perspicuae  erant,  aliae, 
utpote  secreto  suo  repletae,  albido  erant  colore.  Sunt  autem  vesiculae  illae  nil 
aliud,  nisi  bases  coecae  folliculorum,  singulae  singulis  illis  osculis,  quae  in  inte» 
riore  mucosae  superficie  conspiciuntur,  respondentes,  multo  magis  quam  in  mam- 
malibus eminentes.  Vid.  Tab.  II.  Fig.  IV. 

Itaque  si  quis  de  structura  cryptarum  Lieberkuehnii  certiorem  sese  red- 
dere velit,  mucosam  columbae,  ex  ea  maxime  parte  intestini  tenuis,  qua  in  inte- 
stinum crassum  transit,  desumtam,  ea,  qua  dixi,  ratione  disquirat.  Equidem  fol- 
liculos illos  simplices  in  nullo  alio  animali  tam  perspicuos  et  tantopere  externa 
parte  eminentes  inveni,  quam  in  palumbe.  Diametrum  aequant  lin.  Angi.  0,0286 
ad  0,0352,  fundique  adeo  contermini  sunt,  ut  alter  alterum  fere  tangat. 

De  cor  pus  cui  is  autem  illis  rotundis,  albicantibus,  in  fundo  osculorum 
sitis,  quae  Lieberkuehnius  invenit,  veraque  corpuscula  glandulosa  existimavit,  fu- 
sius disputandum  esse  mihi  videtur.  Plerique  scriptores  ea  commemorant,  pauci 
in  dubitationem  vocant.  Itaque  aut  confirmanda  sunt  dicta  illius  viri,  aut  refel- 
lenda idoneis  argumentis,  minime  silentio  res  praetereunda.  Diu  et  ipse  frustra 
quaesivi,  ut  paene 'dubitarem,  utrum  omnino  existerent,  nisi  ipsa  LieherJiuehuii 
descriptio ' accui"atior,  quam  ut  sola  specie  eum  seductum  putarem,  visa  mihi  es- 
set. Erat  autem  in  causa,  quod  non  nisi  sanae  mucosae  organa  exploraveram, 
cujus  nimirum  cryptae  revera  corpusculis  dictis  carere  solent,  ^'erum  simulae 
genuinam  corpusculorum  albicantium  indolem  cognovi,  vivo  etiam  aegroto  satis 
certo  praedicere  didici,  post  mortem  corpuscula  illa  cryptis  Lieberkuehnii  insita 
inventa  iri.  Observavi  enim  ea  in  hominibus,  qui  inflammationibus,  maxime 
intestinorum,  ut  peritonitide,  gastro-enteritide  s.  typho  abdominali,  diem  supre- 
mum obierant,  (vid.  Tab.  II,  Fig.  VII.)  in  febri  nervosa  idiopathica,  cui,  etsi  ul- 
cera intestinorum  non  aderant,  status  tamen  subinflaniinatoriiis  satis  manifestus 
supervenerat;  nec  non  saepius  eadem  vidi  in  intestinis  tenuibus  hominum  hydrope 
universali  defunctorum,  denique  in  infantibus  scrophulosis.  Vid.  Tab.  I.  Fig.  IV. 

En  observationes,  quibus  adductus,  corpuscula  albicantia  Lieberkuehnii 
non  veras  glandulas,  sed  nihil  ni.si  secretum  in  cavernulis  cryptarum  simplicium 
congestum,  commutatum  et  retentum  esse  dixerim.  Ouam  sententiam  hisce  argu- 
mentis comprobari  credo: 

Omnium  gravissimum  id  est,  quod  corpuscula  illa  in  intestinis  sanis  plane 
desiderantur,  aut,  ne  quid  minus  caute  edixisse  videar,  desiderari  possunt,  contra 

in  illis,  quae  morbo  vitam  exstinguente  tacta  fuisse  scimus,  admodum  perspicua 
inveniuntur.  Porro  ne  in  illis  quidem  intestinis,  quae  morbis,  quos  supra  no- 
minavi, alfecta  fuerunt,  totius  semper  mucosae  crjptas,  sed  saepius  passim  tan- 
tum ac  maxime  circum  ulcera,  aut  secundum  vasis  cujusdam  decursum,  ita  ut  insu- 
lae aut  taeniae  speciem  exhiberent,  corpusculis  illis  repletas  inveni;  ceterae  om- 
nes, morbo  nondum  correptae,  haud  secus  ac  in  hominibus  violenter  et  recens 
occisis,  oscula  exhibebant  sive  cavernulas  cavas,  nigras.  IIuc  accedit,  quod  cor- 
puscula illa  certam  neque  structuram,  neque  formam,  neque  magnitudinem  osten- 
dunt, sed  pro  morbi  gravitate  majorem  minoremve  locum  occupant;  interdum 
j)auca  tantum  grana  alba  subrotunda  in  fundo  cavernulae  sita  sunt,  quae  facile 
distinguuntur,  si  microscopio  objectis  opacis  cognoscendis  accommodato  ea  sub- 
mittimus. Interdum  alba  illa  massa  circa  totum  osculi  marginem  ita  reperitur 
disposita,  ut  nil  nisi  introitus  in  cavernulam  in  medio  relinquatur.  Accidit  de- 
nique, ut  totam  cryptae  cavernam  alba  quadam  massa  in  mucosam  alte  descen- 
dente repletam  invenirem;  quin  eandem  alias  ita  super  faciem  mucosae  ex  caver- 
nulis assurgentem  offendi,  ut  basis  villorum  pluribus  quasi  villis  minoribus  cir- 
cumvallari videretur. 

Lieherhtiehnius  ipse,  quantumvis  praeclara  conficiendarum  injectionum 
arte  insignis,  nunquam  tamen  id  impetravit,  ut  vasa  impleta,  colore  distincta, 
in  his  corpoidbus  albicantibus  observaret.  Nonne  id  ipsum  sententiae  ejus  ma- 
xime adversatur?  liquet  enim,  quae  ille  descripsit  corpuscula  non  glandulosis 
adnumeranda  esse,  ut  quae  maxima  vasorum  copia  gaudeant,  sed  partibus  vita 
carentibus. 

Videntur  autem  haud  parvi  momenti  esse  haec  corpuscula,  quae  tamisaepe 
in  sectis  cadaveribus  deprehenduntur.  Cryptas  enim  Lieberkuehnii  haud  dubie  ad 
gravissima  mucosae  organa  pertinere,  ipso  earum  numero,  qui  est  tantus,  ut  to- 
tam obtegant  intestinorum  faciem,  videtur  probari.  Quodsi  igitur  earum  functio 
in  inflammationibus  aliisque  morbis  tam  graviter  tamque  manifeste  turbatur,  du- 
bitandum non  est,  quin  etiam  omnino  functio  mucosae  laedatur.  Quae  dum  me- 
ditamur, sponte  in  memoriam  veterum  illa  incidit  opinio,  qui  revera  aperiri  poros 
mucosae  salibus  laxantibus  similibusque  remediis  existimabant.  Corpuscula  au- 
tem illa  non  eadem  consistere  substantia,  ac  mucum,  qui  a sanis  cryptis  secer- 
nitur, vel  ex  eo  manifeste  intelligitur,  quod  in  aquam  immissa  ne  multis  quidem 
diebus  commutantur,  secretum  contra  illud,  quo  cryptas  sanas  interdum  repletas 

inveni,  massam  format  aequalem,  albidam,  ex  mucosa  in  aquam  demissa,  levi 
motu  facile  eluendam,  vacuasque  cavernulas  relinquentem. 


Cap.  III. 

GLANDULAE  CONGLOMERATAE,  SEU  BRUNNIANAE. 

Nullae  sunt  glandularum  intestinalium  magis  occultae  et  absconditae  quam 
glandulae  duodeni,  seu  Brunni.  At  revelatae,  teste  earum  inventore,  inter  ce- 
teras caput  extollunt,  summaque  gaudent  structurae  praestantia.  Multum  tamen 
Brunni  inventionem  ii  detrectasse  videntur,  qui  ejus  aevo  vixerunt.  » Quippe  a 
viris,  inquit,  vel  Ijmceis,  etsi  satis  disputatione  de  bis  exarata  declaratae  mihi  vi- 
sae fuerint,  reperiri  non  potuerunt,  id  quod  identidem  qua  publica,  qua  privatim 
per  literas  monuerunt,  nonnulli  et  litem  mihi  moverunt.*)»  Verum  enim  vero  nos 
fateri  oportet,  Brunnum,  si  adhuc  viveret,  jure  idem  esse  conquesturum;  quod  ego 
ut  faciam,  illius  viri  nomine  atque  autoritate  adducor.  Vera  enim  glandularum 
Brunni  structura  oblivioni  data  est,  ita  ut  plurimi  plane  diversas  a Brunninnis, 
ac  maxime  solitarias  glandulas  earum  loco  descripserint. 

Primus  quidem  Hallerus,  facta  glandularum  intestini  distributione,  ansam 
videtur  dedisse  eas  inter  se  confundendi;  haud  apte  enim  de  structura  carum  dis- 
serit: »Ad  eandem  etiam  classem  (scilicet  glandularum  majorum  simplicium)  Brunne~ 
rianae  plerumque  pertinent.  » 

Riidolphi  in  dissertatione  de  glandulis  Peyeri  non  solum  in  eundem  in- 
cidit errorem,  sed  glandulas  etiam  majores  simiilices  intestinorum  crassorum 
B,  •unniani»  adnumerat,  ut  ex  ipsius  verbis  elucet.**)  Nam  de  altera  glandularum 
specie,  de  Liehericuehnianis  postquam  locutus  est,  alteram  speciem  glandulas  sim- 
plices solitarias  complecti  dicit.  Videri  autem  eas,  quas  Brunnus  ut  nova.s 
descripserit,  plane  easdem  esse  atque  solitarias.  Nec  non  e glandularum  Brunni 

*)  J.  Conr.  a BrunR,  glaixdulae  duodeni  seu  pancreas  secundarium.  Francof.  el  Heidelb. 
4.  1715.  i».  19. 

**)  Vid.  K,  A.  Hudolptii  anat.-phys.  Abbandlungen.  Berlin  1802,  p.  15. 

iconibus,  quas  addidit  Rudolphi,  non  Brunnianas  sed  solitarias  tantum  eum  vi- 
disse, apparet. 

31agis  etiam  miror,  quod  Billard,  quem  tunicae  mucosae  conditionem 
optime  novisse,  jure  praedicamus,  glandulas  Brunnianas  non  peculiarem  esse  spe- 
ciem tradidit;  nam  easdem  ac  Peyerianas  esse  arbitratur,  haud  memor  summi 
quod  inter  utrasque  intercedit  discriminis:  »Ce  fut  en  1681,  inquit,  que  Peyer 
publia  sou  traite  de  glandulis  intestinorum.  En  1715,  parut  celui  de  Brunner^ 
intitnle:  de  glandulis  duodeni.  Les  glandes  duodenales  ont  depuis  4te  nommees 
glandes  de  Brunner.  Cependant  l’honueur  de  leur  decouverte  appartenait  u 
Pey  er.«  ♦) 

Meckel  glandulas  intestini  tenuis  dividit  in  cryptas  Lieberkuehnii,  glandu- 
las Peyeri  et  Brunnerianas  sive  solitarias. 

Soemmerring  glandulas  duodeni  tlnem  versus  intestini  tenuis  frequentiores 
fieri  censet.*) **)  Weher  denique  glandulis  simplicibus  Brunnianas  adnumerat.***) 

Duodenum  quod  principem  glandularum  JSrunni  sedem  exhibet,  et  aliis 
quoque  rebus  prae  ceteris  intestini  tenuis  partibus  excellit;  non  solum  enim  ejus 
parietes  multo  sunt  crassiores,  ut  majus  peculiari  cuidam  glandularum  speciei 
praebeant  spatium,  sed  etiam  faciei  internae  plura  propria  sunt  memoratu  dignis- 
sima, quae  hoc  in  luco  subjicere  placet. 

Valvulae  Kerkringii  initium  capiunt  trium  circiter  digitorum  latitudine  a 
pyloro  ventriculi,  ut  earum  prima  eo  fere  loco  inveniatur,  quo  ductus  choledo- 
chus et  Virsungianus  exeunt.  Superficies  vero  tunicae  mucosae  non  villis,  sed 
pliculis  multifariam  et  absque  lege  sinuatis,  et  inter  se  conjunctis  instructa  est,  ut 
inultae  inter  illas  exoriantur  cellulae  structuram  superficiei  ventriculi  aemulantes, 
et  quasi  tran.situin  ad  villorum  formationem  facientes.  Plicae  in  ipso  jam  prin- 
cipio duodeni,  quamquam  dense  coagminatae  et  admodom  exiguae,  minus  tamen 
cumulatae  quam  in  ventriculo  reperiuntur,  procedente  vero  duodeno,  et  sub  ex- 
ordiis jejuni,  magis  magisque  divisis  pliculis,  in  veros  tandem  villos  abeunt.  3Ie- 
moratu  dignum  illud  videtur,  quod  haec  mucosae  fabrica  in  pluribus  animalibus 


*)  Billaril  de  la  meinlirane  muqiieuse  gastro-inleslinale  dans  Tetat  sam-  et  dans  iViat  in- 
fla mmatoire.  Taris  1825.  ^i.  109. 

**)  S.  Tli.  Soemmerring  vom  Bau  des  menscliliclieii  KOrjiers.  1800,  Th.  V.  Ablhl.  I.  p.315, 

***)  F,  H il  d ebr  a nd  l ’s  HandbiicU  det  Analumie  des  Menschen.  ed.  quarta,  cur  .E.  H,  We- 
ber.  Braunscbfveig  1830.  Toni.  I.  p.  436. 

magnam  etiam  intestinorum  tenuium  partem,  ut  in  ore  totum  jejunum  occupat, 
In  aliis,  ut  in  equo,  statiin  a ventriculo  inde  villi  reperiuntur. 

Brunni  glandulae  nisi  diductis  duodeni  tunicis  deprehendi  ac  dignosci 
non  possunt;  ductus  earum  excretorii  magno  osculorum  numero  mucosam  perfo- 
rant, et  vix  illi  quidem  ab  osculis  cryptarum  minimarum  differunt.  Itaque  ut 
Brunnianae  in  oculos  incurrant,  forficis  ope  tunica  serosa  et  musculosa  a ceteris 
' sejungatur  necesse  est;  quo  facto  ad  externam  mucosae  faciem  in  tunica  vascu- 
losa^ proxime  infra  sphincterem  pylori,  stratum  fere  continuum  glandularum  al- 
barum, totum  duodeni  ambitum  cingentium,  apparet;  quarum  tamen  cito  decrescit 
numerus,  ut  in  fine  duodeni,  aut  saltem  initio  jejuni  oculum  prorsus  subterfu- 
giant. Mihi  quidem  nunquam  contigit,  ut  unam  alteramve  extra  hunc  locum  de- 
prehenderem, et  quod  ipse  Brunims  et  multi  post  eum  per  totum  intestini  tenuis 
tractum  eas  glandulas  inveniri  censuerunt,  nemo  eorum  certis  id  demonstravit  ar- 
gumentis. Nihilo  tamen  minus  haec  sententia  inde  ab  JIallero  invaluit  atque  di- 
versissimis rebus  inter  se  confundendis  ansam  praebuit. 

Itaque  ad  describendam  harum  glandularum  structuram  me  accingo. 
Forma  angulata  sunt,  depressae,  magnitudine  differunt,  maximae,  nisi  morbo  am- 
plificatae et  tumefactae,  vix  seminis  cannabis  ambitum  aequant;  singulae  tela  cel- 
lulosa inter  eas  disposita  tenentur  et  obvelantur;  alter  finis  in  ipsam  mucosam 
demittitur,  saepiusque  mihi  contigit,  ut  ductum  excretorium  tubulosum  protrahere 
possem.  Interna  autem  earum  ut  appareat  fabrica,  rescindenda  est  illa  tela  cel- 
lulosa, qua  inter  se  conjunguntur,  dein  glandula  aliqua  enucleanda  et  microscopio 
submittenda  est.  Quod  si  feceris,  primo  ex  pluribus  illas  glandulas  conflari  lo- 
bulis, qui  ductus  suos  excretorios  in  communem  ductum  excretorium  immittunt, 
et  singulos  lobulos  e sexcentis  iterum  acinis  constare  videbis,  ut  tota  glandula 
racemo  simillima  sit.  Itaque  nullum  relinquitur  dubium,  quin  glandulae  Brun- 
nianae ad  conglomeratas  referendae  sint,  quae  ex  simplici  glandula  eadem 
ratione,  qua  folliculus  simplex  c membrana  continua,  oriuntur,  sacculis  scilicet 
novis  propullulantibus,  qui  in  ductum  communem  excretorium  aperiuntur ; ut  prae 
ceteris  simplicibus  intestinorum  glandulis,  structura  ac  forma  excellant,  eadem, 
rjua  glandula  lacrymalis,  parotis  et  similes,  perfectione  gaudeant. 

Inde  et  ipse  Brunmis  eas  quasi  pancreas  secundarium  essejudicat.  Qua- 
rum glandularum  idoneam  delineationem  quum  equidem  non  noverim,  ipsius  vero 
Brunni  icones  non  satis  accurate,  sed  ita  confectae  sint,  ut  intuenti  imaginem  a 
voro  plane  abhon'entem  ante  oculos  ponant,  tanquam  hae  glandulae  e tubulis  al- 

tero  juxta  alteram  positis,  ei  iu  fasciculos  coactis  constent,  hujusmodi  glandulam 
conglomeratam,  centuplo  amplificatam  in  Tab.  I.  Fig.  VI  ad  naturam  delineandam 
curavi.  Q.aibus  omnibus  quum  satis  liquere  videatur,  quantum  glandulae  Brunni 
a ceteris  intestinorum  glandulis  omnibus  differant,  spero  fore,  ut  non  amplius 
alterae  cum  alteris  confundantur. 

Easdem  in  multis  quoque  animalibus  existere  glandulas  duodeni,  eandem- 
que  plane  exhibere  structuram,  multae  mihi  persuaserunt  disquisitiones;  prae  ce* 
teris  in  equis  has  glandulas  insignes  inveni  magnitudine  et  structurae  perspicui- 
tate. Cluo  magis  mirandum  est,  JSrunnum  longe  aliam  earum,  quam  huma- 
narum descriptionem  in  medium  protulisse.  Contendit  enim,  has  glandulas  con- 
flari ex  plurimis  aliis  glandulis  tubulatis,  ex  rotundo  et  latiore  basi  assurgentibus, 
ita  compaginatis,  ut  cacumina  minutissimis  perfusa  foraminulis  in  cavum  intesti- 
norum inserant.  Eum  quidem  in  modum,  ut  haec  glandularum  compages  in  uni- 
versum opus  quoddam  fistulosum  repraesentet,  instar  fungorum,  qui  in  arboribus 
nonnullis  nascantur,  quibusque  ad  excitandum  ignem  utantur.  Clua  cum  descri- 
ptione delineatio  etiam  congruit  (vide  ejus  Tab.  II.  Fig.  D.  E.).  Sed  ne  minimum 
quidem,  praeterquam  quod  magnitudine  alterae  praevalent,  inter  glandulas  equi- 
nas et  humanas  intercedit  structurae  discrimen. 


Cap.  IV. 

GLAIVDLLAE  SOLITARIAE. 

Fer  totum  tractum  intestinorum  tenuium  disseminatae  occurrunt,  ne  val- 
vulis quidem  excepti.s.  In  principio  pauciore.s,  in  decursu  numerosiores  apparent, 
ita  ut  nonnunqnam  irritatione  quadam  tumefactae,  totum  per  ambitum  obsideant 
ultimi  ilei  superficiem.  Valvulam  vero  coli  non  transgrediuntur.  Contento  pecu- 
liari repletae  adeo  in  superficie  prominent,  ut  digitorum  apicibus  luculenter  di- 
stingui possint.  Ea  autem  tunicae  mucosae  facie,  qua  cum  musculosa  conjungi- 
tur)  vix  ac  ne  vix  quidem  propnllulant.  Ad  penitiorem  vero  structuram  indagan- 
dam microscopio  opus  est,  quo  adhibito  non  solitos  folliculos,  sed  rotundas 
quasdam  vesiculas,  corona  foraminum,  qualem  supra  quum  de  corpusculis  glan- 

dularum  Peyeri  locutus  sum,  uberius  descripsi,  circumdatas  et  quasi  cinctas  de- 
prehendimus. Vid.  Tab.  I.  Fig.  YII.  Proprium  autem  harum  glandularum  illud 
est,  quod  marginis  non  solum  ambitus,  sed  plurimum  ipsarum  etiam  superficies, 
quae  in  modum  colliculi  elevatur,  densa  villorum  caterva  excellit,  ut  nonnunquam 
primo  adspectu  penicilli  quodammodo  prae  se  ferant  speciem.  Incisa  capsula 
cavum  apparet  simplex,  rotundum,  albo  contento  repletum.  Formantur  autem 
et  crescunt  hae  glandulae  in  infantibus  non  aliter  atque  corpuscula  glandularum 
Peyeri. 

Ilaller,  ac  paene  dixerim  plurimi  nuperioris  temporis  anatomici,  glandu- 
las solitarias  cum  Jl7'iitmianis,  a quibus  tamen  toto  coelo  differunt,  quum  et 
structuram  et  situm  plane  contrarium  exhibeant,  confuderunt.  Videtur  autem 
tanto  magis  necessarium  esse,  ut  ad  veram  earum  structuram  cognoscendam  ani- 
mum attendamus,  quanto  magis  in  omnibus  fere  morbis,  mucosam  intestinorum 
.aggredientibus,  et  ipsae  mutari  solent.  Maxime  vero,  si  loca  glandulosa  Peyeri 
mutata  reperiuntur,  glandulas  solitarias  haud  minus  affectas  esse,  judicamus;  id 
quod  vix  miraberis,  quum  maximam  inter  eas  et  plexuum  corpuscula  intercedere  si- 
militudinem, ex  descriptione  supra  apposita  pateat.  Immo,  quod  multi  opinantur, 
ulcera  quae  in  typho  abdominali  intestina  obsident,  si  non  e glandulis  Peyeri 
originem  ducant,  ex  pustulis  hic  illic  dispersis  oriri : veri  videtur  simillimum,  eas 
non  pustulas,  sed  glandulas  solitarias  fuisse,  quae  quum  statu  normali  tum  multo 
magis  statu  morboso  ita  tumefiunt,  ut  nisi  accuratius  inquiras,  pustuTis  admodum 
similes  sint,  quin  immo  ne  dignosci  quidem  ab  his  possint,  si,  medio  vertice  in 
ulcerationem  dato,  impressio  aut  foramen  exortum  est. 

Veras  lirunni  glandulas  in  typho  abdominali  affectas  non  vidi,  neque  ea- 
rum a solitariis  diversitas  diligentius  disquirentem  fugere  pote.st.  Glandulae  enim 
compositae  Brimni  magis  sunt  abditae,  ut  non  nisi  accuratiori  indeagine  et  tuni- 
carum separatione  conspici  possint,  solitariae  vero  citra  ullam  tunicarum  segre- 
gationem sponte  sua  incurrunt  in  oculos.  Postremo  ne  quid  desideraretur,  con- 
tenta solitariarum  microscopio  submisi.  Fluidum  quod  his  glandulis  inest,  eos- 
dem continet  globulos  sphaericos  innumeros,  quales  in  corpusculis  plexuum  Peyeri 
contineri  supra  jam  demonsf ravimus. 

Cap.  V. 

DE  GLANDULIS,  QUAE  IN  INTESTINIS  CRASSIS 
DEPREHENDUNTUR. 

Infer  intestinum  crassum  et  tenue,  quid  potissimum  discriminis  intersit, 
et  quid  cujusque  maxime  sit  proprium,  eruere  conanti  non  dubium  videbitur,  quin 
ita  statuendum  sit,  in  altero  organa  ea,  quae  resorptioni,  in  altero  vero,  quae 
secretioni  inserviant,  praevalere.  Crassorum  enim  amplius  est  cavum,  ut  in 
quibus  non  tanto  opus  sit  parietum  cum  materiis  contentis  contactu.  Valvulae 
conniventes,  quae  in  inferioribus  jam  tenuium  partibus  rariores  fiunt,  omnino  de- 
ficiunt, ac  villi  denique  in  foctu  tantum  ad  quartum  usque  mensem  inveniuntur, 
posthac  evanescunt,  ut  glabra  relinquatur  mucosa.  Atque  uti  his  omnibus  inte- 
stina tenuia  excellunt,  ita  glandularum,  uberrimae  muci  secretioni  inservientium, 
magno  numero  intestina  crassa  gaudent.  Reperiuntur  autem  duae  carum  species 
in  omnibus  eorum  partibus,  quarum  structuram  penitiorem  deinceps  explicabo. 

A.  GLANDULAE  MINORES  SIMPLICES  (TURULATAE). 

Quamlibet  crassorum  partem  accuratius  perlustranti  in  superficie  interna 
innumera  pororum  copia  occurrit,  qui  osculo  rotundo  per  tunicam  mucosam 
hiant.  Qui  majori  visus  acie  gaudet,  nudis  jam  oculis  eos  deprehendet;  alioquin 
simplici  microscopio  luculentissime  conspiciuntur.  Neque  vero  tam  densi  sunt, 
ut  eorum  oscula  tantum  spatii,  quantum  intervalla  iis  interposita,  occupent, 
quamquam  ne  acus  quidem  cuspis  impingi  potest  mucosae,  quin  illa  etiam  attingas. 

Antiquissimi  jam  naturae  scrutatores  multum  in  investiganda  earum  stru- 
ctura et  actione  elaborarunt,  quorum  Ruyscliius  osculorum  conditionem  in  dubi- 
tationem vocavit*).  »An  pori,  ait,  an  vero  oscula  minutissimorum  vasorum? 
an  admittunt,  an  in  cavitatem  intestini  emittunt?»  Alibi  quidem  secretioni  fortasse 
ea  inservire  putat,  tantum  vero  abest,  ut  glandulas  appellari  velit,  ut  glandulis 
opponere  studeat;  non  omnes  humores  aquosos,  qui  in  diarrhoea  excernantur,  e 
glandulis  profluere,  sed  magnam  partem  per  poros,  quibus  scateant  intestina, 
expelli  adnotans.  Galeacius  primus  folliculos  minimos  his  poris  respondere  anim- 
advertit, Ilaller  vero  se  eos  videre  non  potuisse  contendit. 


*)  Vid,  Ruyschii  thesaurus  I.  asser  II,  nro.  4.  Amstelodami  1701. 

Glandularum,  quibus  instructa  sunt  intestina  crassa,  multo  major  quam 
vulgo  credunt,  est  copia.  Sunt  etiamnunc,  qui  poros,  quibus  tota  tunica  mucosa 
cribro  similis  reddatur,  non  plurium  glandularum  ductas  excretorios,  sed  cellu- 
las tantum  mucosae  nominari  velint.  Ac  sane  largiendum  est,  non  certos  defi- 
niri posse  fines,  quinam  mucosae  recessus  cellulae,  et  qui  glandulae  nominari 
debeant.  At  vero  si  osculis  illis,  quae  in  mucosa  intestinorum  tenuium  detexit 
Ifieherkuehnius,  glandularum  nomen  impertire  non  dubitamus,  multo  potiori  jure 
crassorum  cavernulae  hoc  sibi  nomen  vindicant.  Itaque  glandulae,  de  quibus  agi- 
mus, eo  majores  fiunt,  quo  magis  a valvula  coli  recedunt,  et  ad  intestini  recti 
finem  appropinquant.  Accuratius  enim  in  mucosam  coeci  inquirentes,  nil  fere 
nisi  oscula  deprehendimus,  fundos  autem,  propter  recessus  ita  breves,  ut  externa 
mucosae  facie  vix  aliquantulum  aut  omnino  nihil  emineant,  fere  plane  desidera- 
mus, ita  ut  non  minus,  quam  crj  ptarum  intestini  tenuis,  difficilis  earum  sit  explo- 
ratio. Multo  autem  clarius  eorundem  elucet  structura  in  colo  transverso,  in  quo 
oscula  ad  instar  vaginarum  protracta  sunt,  et  si  mucosam  extensam  ad  rectum 
angulum  dissecueris,  brevium  folliculorum  parietes  apparere  videbis.  Imo  in  recto 
denique  folliculi  illi  in  modum  longorum  tubulorum  producuntur,  quae  nudis  jam 
oculis  conspici  possunt,  totamque  tunicae  mucosae  superficiem  externam  ita  in- 
vestiunt, ut  peculiare  stratum  inter  membranam  mucosam  et  musculosam  eifor- 
inent,  situquc  erecto,  parallelo,  densissime  congregati  sint,  Tab.  I.  Fig.  VIII. 
Aperiuntur  nutem  folliculi  tubulati  ab  altera  parte  in  cavum  intestinorum  (a),  ab 
altera,  qua  in  tubulum  coecum  finiuntur,  in  tunicam  vasculosam  insiti  sunt  (c). 

Quamobrem  non  dubitandum  est,  quin  hi  folliculi  mucum  illum  spissitu- 
dine ac  tenacitate  insignem,  quo  faciem  coli  obductam  invenimus,  secernant.  Ae- 
que in  tanta  glandularum,  quae  plurimis  vasis  abundant  copia,  difficile  est  intel- 
lectu, quanta  fieri  possit  humorum  dejectio,  et  quomodo  haemorrhoides  si  non 
ipsius  sanguinis  effusione,  aucta  saltem  muci  secretione  decernantur.  Ac  denique 
verisimillimum  est,  innumeras  illas  glandulas  veram  exhibere  djscnteriae  sedem. 
Sectis  enim  eorum,  qui  hoc  morbo  obierunt,  cadaveribus,  rarissime  intestinorum 
tenuium,  saepissime  autem  coli  tunicam  mucosam  mutatam  videmus;  ad  summum 
vero  vehementiae  gradum  hunc  morbum  evehi  constat,  si  cum  intestinorum  oc- 
cupat locum,  qui  harum  glandularum  perfectissima  forma  gaudet,  rectum  innuo. 

Secretum  harum  glandularum  microscopio  utentibus  jiellucidum  ac  li- 
quidum exhibet  fluidum,  cui  corpuscula  quaedam  flocculenta,  forma  certa  caren- 
tia, innatant.  Veros  autem  globulos  rotundos,  quorum  tanta  in  eo  fluido,  quod 

glandulis  Peyeri  continetur,  vis  est,  ut  fere  totum  ex  iis  conflatum  esse  videatur, 
nunquam  deprehendere  mihi  licuit,  ita  ut,  globuli  secreto  glandularum  intestini 
crassi  si  insint,  exiguum  quidem  eorum  numerum  esse  oporteat. 

In  multis  quoque  animalibus  tubulatas  illas  intestini  crassi  glandulas  rc- 
peri.  Q.uarum  in  canibus  hoc  est  proprium,  ut  in  externa  mucosae  facie  in  am> 
pliorem  bulbum  intumescant.  Leporum  autem  glandulae  (Tab.  II.  Fig.  I.)  ab  aliis 
differunt,  quod  inversa  ratione  majores  sunt  in  principio  intestini  crassi,  quam 
in  fine,  et  altius  quam  facies  mucosae  assurgentes,  villorum  ita  aemulantur  spe- 
ciem, ut  haud  paucos  fefellerint.  Vid.  Cap.  VI. 

B.  GLANDULAE  MAJORES  SIMPLICES. 

Praeter  glandulas  illas  minores,  totam  crassorum  superficiem  obtegentes, 
etiam  alios  folliculos  simplices  eosque  majores  passim  in  iisdem  dispersos  vide- 
mus, quibus,  quoniam  singulares  exstant,  solitariorum  nomen  datum  est.  Xon 
eodem  ubivis  numero,  sed  frequentiores  iis  in  locis  existunt,  quibus  uberiore  muci 
secretione  opus  est,  ut  in[coeco  et  maxime  in  processu  vermiculari.  Heherkuelinius 
glandularum  hunc  processum  obtinentium  mentionem  fecit,  in  eo  autem  erravit, 
quod  glandulas  illas  folliculosas  compositas  esse  censuit.  Idem  plures  de  usu, 
quem  ille  processus  praestet,  laudat  sententias*),  quarum  ea  naturae  maxime  vi- 
detur consentanea,  quae  illius  usum  in  eo  esse  statuit,  ut  locum  ad  efformandam 
majorem  glandularum  vim  idoneum  praebeat.  Quum  enim  intimo  angulo  coeci 
facillime  faeces  retineantur,  ac  timendum  sit,  ne  per  longius  tempus  retentae 
coeci  superficiem  irritent,  major  in  illum,  quem  dixi,  angulum  effundatur  muci 
copia  necesse  est.  Rariores  hae  glandulae  majores  in  colo,  at  frequentiores  ite- 
rum in  recto  reperiuntur. 

Quod  attinet  ad  harum  glandularum  structuram,  facili  negotio  discerni- 
mus simplicem  cavitatem,  quae  a capsula  rotunda,  recessu  tunicae  mucosae  sim- 
plici formata,  circumdatur.  Permulti  tamen  iique  novissimi  sunt  scriptores,  qui 
has  crassorum  glandulas  ad  Brunnianas  compositas  pertinere  putant,  non  aliis 
certe  rationibus  suffulti,  quam  quod  solitariae  sint.  Inter  multos  alios  Clocquet, 
qui  haec  fecit  verba:  «La  membrane  muqueuse  du  coecum  et  du  colon  presente 
un  tres  grand  nombre  de  follicules  mucipares  insoles,  ou  glandes  de  Brunnem**). 

*)  Lieberkuehuii  dissertatio  de  valvula  coli  et  usu  processus  vermicularis.  Lugd.  Bal. 

4.  p.  12. 

**)  Vid.  .\natomie  de  Tlionune  par  Jules  Clocquet.  Tom,  qualtieme.  Paris  1828.  p.  679. 


6* 


44 


Ut  igitur  discrimen  inter  glandulas  duodeni  (Tab.  I.  Fig.  VI.)  et  intes- 
tini crassi  eluceat,  ejusmodi  glandulam  sectione  perpendiculari  dimidiatam  (Tab. 
I.  Fig.  IX,  C.)  depinxi.  Glandulae  cavum  rotundum  in  supremo  vertice  bre- 
vem ductum  excretorium  ad  mucosae  superficiem  emittit.  Ipsa  vero  mucosa  eo 
loco,  quo  glandula  residet,  in  modum  colliculi  elevatur  (Fig.  IX,  D.),  cujus  su- 
perficies non  minus  quam  reliqua  mucosa,  crebris  osculis  est  pertusa  folliculorum 
minorum,  qui  capsulam  arcte  cingunt.  Nec  minus  capsula  in  exteriori  mucosae 
facie  prominet,  quare  ab  ipsa  vasculosa  obducitur,  cujus  vasa  minutissima  ad  ca- 
psulam transeunt,  et  saepius  in  ramulos  divisa  ei  intexuntur,  (Tab.  IL  Fig.  11.) 
et  elegans  vasorum  rete  elformantia,  secretioni  inserviunt  muci,  qui  e capsulae 
superficie  interna  depluit  et  in  cavo  rotundo  colligitur. 

Jflalpighiiis  primus,  ea  qua  dixi  ratione  glandularum  secretionem  fieri, 
intellexit,  veramque  de  structura  earum  protulit  sententiam,  ductus  nimirum  ex- 
cretorios in  cava  tecta  vasis  sanguiferis  circumdata  exire.  Rtiyschitis  contra  ve- 
ram banc  sententiam  probare  voluit,  glandulas  e meris  vasculis  sanguiferis  con- 
flari, quorum  ultimae  ac  tenuissimae  extremitates  in  canales  excernentes  continuis 
parietibus  transeant.  »Nam  repletis,  inquit,  mesenterii  arteriis,  injectam  mate- 
riam per  tuuicac  mucosae  glandulas  ubique  excurrere  in  cavitatem  intestinorum.» 

Jam  vero  inter  omnes  constat,  vasis  sanguiferis  repletis,  materiam  inje- 
ctam in  glandularum  ductus  excretorios  abire  posse,  quin  tamen  materia  c liberis 
et  re  vera  apertis  vasorum  finibus  transeat.  Vasorum  apices  ajjcrli  ad  falsas  re- 
ferendi suut  imagines;  secernunt  autem  glandularum  parietes  sanguine  imbuti. 

Cap.  vi. 

DE  GLANDULIS  INTESTINALIBUS  LEPORIS  CUNICULI  ET 

LEPORIS  TOIIDI. 

Jam  'pridem  teste  experientia  constat,  Leporem  voracitate  ceteris  mam- 
malibus praecellere;  nec  minus  ejusdem  intestina  glandularum  singulari  structura 
conspicua  sunt,  et  quum  aliis  rebus,  tum  maxime  eo  ab  intestinis  aliorum  anima- 
lium diiFerunt,  quod  superficies  intestini  crassi,  quae  in  ceteris  omnibus  glabra 
semper  invenitur,  in  Lepore  corpusculorum  quorundam  prominentium  magno 
numero  instructa  est,  de  quorum  fabrica  ad  hoc  usque  tempus  haud  recte  judi- 
catur. Itaque,  quum  omnia,  quae  a structurae  vulgaris  norma  recedunt,  praeser- 
tim in  omnibus  superioris  ordinis  animantibus,  animi  attentionem  mereantur, 
omnes  intestini  partes,  quomodo  ad  glandularum  structuram  et  distributionem  in 
Lepore  sese  habeant,  hoc  capite  perlustrare  liceat. 

Glandulae  conglomeratae  s.  JBrunni  majores  densiusque  constipatae 
circa  principium  duodeni,  rariores  in  ejus  decursu  reperiuntur.  Detractis  tunicis 
externis,  tam  serosa  quam  musculosa,  statim  in  conspectum  prodeunt,  et  cum  ho- 
minis glandularum  structura  plane  congruunt. 

G 1 a n d u 1 a r u m Pe^ej't«narMwi  numerus  in  intestinis  tenuibus  certioribus, 
quam  in  ceteris  animantibus,  circumscribitur  finibus;  inveniuntur  in  Lepore  cu- 
niculo quatuor  ad  sex,  in  Lepore  timido  octo  ad  decem,  quae  quum  per  totum 
ileum  et  jejunum  dispersae  sint,  magnis  inter  se  distant  intervallis.  Forma  ro- 
tunda, magnitudo  unguis  pollicis.  Singula  corpuscula  admodum  sunt  perspicua, 
earumque  tanta  est  teneritas,  ut  non  nisi  levissimum  tactum  ferant,  quin  destruan- 
tur. Vagina  et  villis,  in  coronam  coeuntibus,  cinguntur.  Tubuli  coronarii  nu- 
merosi exstant.  Foramine  mediam  capsulam  aperiri  nunquam  vidi;  evenit  vero 
interdum,  ut  punctulum  nigrum,  quod  nudis  oculis  facile  conspicitur,  in  omnibus 
corpusculis  deprehendatur.  Uuod  punctulum  nigrum  nemo  hucusque  dubitavit, 
quin  certam  capsulae  aperturam  habent.  Quin  etiam  Mechelius^  glandulas  Peye~ 
rianas  Leporis  cuniculi  amplis  aperturis  praeditas  esse  dicit.  Qua  de  re  ut  cer- 
tiorem me  redderem,  ope  microscopii  compositi  tale  punctulum  nigrum  exami- 

navi,  mnltisquc  granulis  nigris,  in  interiore  capsulae  superficie,  ut  in  mclanosi, 
depositis,  id  conflari  comperi.  Porro,  ab  externa  intestini  superficie  glandulas 
Peyeri  si  intuemur,  singula  corpuscula  per  tunicam  serosam  pellucent,  multaque 
Itoc  quoque  in  latere  punctula  nigra  ostendunt,  (iuodsi  igitur  omne  punctum 
nigrum  pro  apertura  habendum  esset,  res  mirae  profecto  inde  consequerentur. 

Supra  jam  adnotavimus,  in  ultimo  ileo  ceteris  majores  reperiri  glandulas 
Peyerianas.  Quod  quam  necessarium  sit,  et  ad  certum  quendam  finem  institu- 
tum, non  est  quod  melius  ac  luculentius  te  doceat,  quam  carum  in  cuniculis 
dispositio;  in  quibus  forma  fractus  intestinorum  omnino  transmutatur,  quo  majus 
uberiori  glandulae  Peyerianae  conformationi  praebeatur  spatium.  Ileum  enim,  prius- 
quam per  valvulam  llauhini  in  colon  transit,  subito  ad  latus  ita  amplificatur,  ut  sacculi 
rotundi,  magnitudine  nucis  juglandis  regiae,  speciem  induat.  Parietes  autem  hujus 
sacculi  corpusculis  illis  Peyerianariim  glandularum  propriis  dense  consiti  sunt, 
quae  tamen  hoc  loco  papillarum  instar,  longos  cylindros  aemulantium,  et  in  acu- 
men rotundum  exeuntium,  producuntur,  et  profundum  unumquodque  vagina  cin- 
guntur. Sacculi  illius  primus  I.  1.  Wepfer  mentionem  fecit,  minime  vero  cogno- 
vit, eum  nil  esse,  nisi  glandulam  Pcyerianam,  huic  intestini  parti  peculiarem; 
miratur  enim,  se  prope  finem  ilei  oblongam  illam  glandularum  aream,  in  pluri- 
mis animalibus  perspicuam,  non  reperisse  *). 

Praeterea  in  principio  coli  juxta  valvulam  Bauhini  semper  una  quaedam 
invenitur  glandula  Peyeriana,  ad  quam  interdum  altera,  sed  minor  accedit.  Quae 
quum  omnium  maxima  contineat  corpuscula,  haud  a re  abhorrere  putavi,  si  le- 
ctorum animum  ad  eam  adverterem.  Nam  propter  magnitudinem  facillime  haec 
corpuscula  observantur;  huc  accedit,  quod  per  formam  latam  et  planam,  et  quod 
villis  non  cinguntur,  multo  facilior  redditur  disquisitio. 

Coecum  in  prensiculantibus  longissimum,  in  Lepore  longitudine  ven- 
triculum quadruplo  superat.  Prior  pars  lata  est,  mucosa  laevis,  nisi  quod  val- 
vula spiralis  s.  cochleata,  alte  in  cavum  prominens,  per  eam  currit;  posterior, 
subito  sese  coarctando,  processum  vermicularem  format,  cujus  parietes  aeque  ac 
sacci  illius,  quem  in  ultimo  ileo  deprehendi  supra  diximus,  corpusculis  confertis, 
longis  vaginatis  consiti  sunt. 


*)  J.  C.  Peyeri  exercilalio  «le  glandulis  intestinorum,  Schafliusae  1677,  p.  16. 

GLANDULAE  INTESTINI  CRASSI  LEPORIS. 

Omnium  maxime  intestinum  crassum  Leporis  dignum  est,  ad  quod  ani- 
mum attendamus.  Cujus  quidem  intestini  conformatio  in  Lepore  plane  eadem 
est,  atque  in  homine.  Internam  autem  superficiem  contemplantes  inde  ab  exor- 
dio glabram,  non  procul  vero  a valvula  Rauliini  ad  pedis  longitudinem,  inde  ab 
eo  loco,  quo  initium  capiunt  cellulae  intestini  crassi,  usque  ad  cum,  quo  desi- 
nunt, corpusculis  acutis,  prominentibus,  primum  longioribus,  dein  longitu- 
dine decrescentibus,  oculosque  tandem  subterfugientibus  consitam  videmus. 

Corpuscula  haec  eminentia , quae  intestinis  crassis  tam  hominis  quam 
aliorum  animalium  non  tribuenda  esse  videntur,  quamquam  bene  nota  fuerunt 
scriptoribus,  insolita  tamen  forma  id  effecerunt,  ut  partim,  quomodo  constructa 
essent,  partim  quod  sibi  vellent,  plane  illos  fugeret  longeque  alienae  a vero  pro- 
ferrentur sententiae. 

Ac  primum  quidem  Ctivier  ita  de  iis  disserit:  *)  »La  membrane  interne 
est  lisse  dans  le  coecum,  mais  sa  surface  est  papilleuse  dans  la  portion  du  co- 
lon, qui  a trois  rangs  de  boursouflures.a  Cui  assentiens  Mechel**)  sic  de  iis  ser- 
monem facit:  »Interna  intestini  crassi  superficies  in  prensiculantibus  j>lerisquc 
wglabra  est;  miro  quodam  modo  ab  hac  norma  recedit  Lepus,  in  quo  maxime 
Msub  initia  intestini  crassi  constipati  reperiuntur  villi,  qui  crassiores  quidem,  sed 
«breviores  sunt  quam  illi,  qui  in  tenui  inveniuntur,  atque  in  decursu  ejus  nu- 
»mero  cito  decrescunt,  de  quibus  recte  judicavit  Cuvierus,  villos  esse  dicens; 
«sententia  enim  Rudolphii,  qui  illa  corpuscula  glandulos  esse  putat,  valde  dubia 
«mihi  videtur.  Nullus  enim  mucus  exprimi  potest , quum  verae  intestini  tenuis 
«glandulae  et  partes  glandulosae  coeci  sponte  fere  magnam  muci  copiam  effun- 
«dant«.  Nec  minus  Pallas  haec  corpuscula,  quae  in  colo  Leporis  })usilli  et  ago- 
tonae  deprehendit,  villos  esse  arbitratur.  Rudolphi***)  glandulas  esse  judicavit, 
verum  ex  ipsius  elucet  verbis,  veram  earum  structuram  vix  et  ne  vix  quidem 
ei  inuotuisse;  etenim  easdem  atque  illas  esse  putat,  quae  in  pi-ocessu  vermiculari 
occurrant. 


*)  \iil.  Lefons  (rnn.'ttomie  comparce  <le  G.  Cuvier.  Paris  1805.  Tom,  II[.  p.  401. 

**)  1'iil.  J.  J.  Meckel.  System  iler  vergleichenclen  Aiialoinie.  Halle  1829.  Tlieil  4.  p.  639. 

***}  Viti.  K.  A.  Rudolplii.  Anat.  Physiol,  ALliandlungeii.  Berlin  1812.  p.  50  u,  220. 

fiuibus  scriptorum  sententiis  allatis,  ex  ordine,  quid  investigatis  illis  cor- 
poribus invenisse  mihi  videar,  jam  enarraturus  sum. 

Mucosam  prioris  partis  coli  nudis  oculis  dum  contemplamur,  primum 
eminentiis  innumeris  densissime  per  totam  amplitudinem  quasi  consitam  esse 
cernimus,  quarum  aliquas  ea,  qua  re  vera  sunt,  magnitudine  delineandas  curavi 
Tab,  II.  Fig.  I.  A.  (Iliae  quum  admodum  quidem  promineant,  multo  tamen 
crassiores  quam  villi  sint,  diriicillimum  est  dijudicatu,  utrum  glandulas  an  villos 
cernamus.  Itaque,  ut  certi  quid  hac  de  re  comperirem,  simplici  microscopio 
usus  sum. 

Sejuncta  igitur  tunica  mucosa,  et  super  faciem  nigram  extensa,  postquam 
in  aquam  eam  immersi  et  ope  penicilli  accurate  abstersi,  innumeris  conferta  esse 
videbatur  quasi  crjstallis  niveis,  quae  pjramidum  formam  aemulabantur,  ita  ut 
basi  latiore  mucosae  insidentes,  apicem  ad  instar  villorum  cavo  intestinorum  ob- 
verterent. Accuratius  autem  in  corpuscula  illa  dum  inquirimus,  totam  superfi- 
ciem inde  fere  a basi  usque  ad  summum  verticem  osculis  rotundis  numerosissi- 
mis, in  quae  superne  inspicere  licet,  instructam  videmus.  Tab.  II.  Fig,  II.  II. 
Obliquata  dein  singulari  qualibet  pyramide,  oscula  visum  subterfugiunt,  striaeque 
a vertice  ad  basin  procurrentes,  et  in  ipsam  mucosam  transeuntes  apparent.  Si 
vero  mucosam  undique  distendis,  striae  radiorum  in  modum  circum  diffundun- 
tur. Unaquaeque  autem  harum  striarum  exiguo  formatur  tubulo  cavo,  cujus  apex 
in  unum  ejusmodi  osculum  exit.  IIoc  certius  nobis  persuadetur,  si  singularem 
pyramidem  incisione  longitudinali  dissecamus,  quam  repraesentavi  in  Fig.  I.  C. 
(luin  singulos  tubulos  in  modum  culmorum  in  manipulum  collectorum  acu  scin- 
dente, alterum  ab  altero,  sejungere  potui,  quo  facto  aliquos  eorum  octogies  am- 
plificatos delineavi.  Vid.  Tab.  II.  Fig.  D. 

Superiores  tubulorum  fines,  qui  totius  pyramidis  apicem  formant  et  in 
cavum  intestini  prominent,  arctissime  inter  se  cohaerent,  inferiores  rotundi  sunt 
et  clausi,  facilique  opera  a mucosa  sejunguntur,  (tuod  si  pro  villis  hae  pyrami- 
des habendae  essent,  in  finem  clausum,  nedum  rotundum,  inferne  abire  non  pos- 
sent. Intra  tubulos  illos  perspicuos  plurima  granula  formae  indefinitae  contineri 
animadvertimus,  quae  ex  apice  pyramidum,  multo  etiam  luculentius  e tubulis 
media  parte  discissis,  aut  a latere  laesis,  emergunt.  (luae  res  ut  commodius  ex- 
aminaretur, tubulos  inter  duas  laminas  vitreas  bene  congruentes  posui;  quibus 
compressis  tubuli  quoque  comprimuntur,  et  ex  osculis  locisque  pressione  laesis 
uiierrimam  granulorum  copiam  effundunt,  et  desinente  pressione  granula  illa  in 

cavum  suuui  recipiunt.  4xlobul<»S' •rotundos  nunquam  ia  hoicnooitteuito 'j»bj^!V;avi,  et 
granula,  quae  coiiteoto  Jusunt  firmiora,  plerumque  'oblonga  suuti  ^ttUamqne  ;fpr- 
mae  sequuntur  normam.  - ^ ■ ■-  inci  Knjtffi^uoid  . sp 

£x  iis,  quae  ^supra  apposui  sequitur,  ut  corpuscula  illa,  quae  ia  I/oporis 
colo  inveniuntur,  non 'villi  .si»t,  sed  glandulae  pyramidatae,  quae  aggregatione 
tubulorum  secernentium  coustituiintur.  Itaque,  •quantumvis  insolita  esse  atque  a 
vulgari  structura  recedere  <caU  in  Leporinis  videatur  superficies,  congruit  tamen 
CUBI  ea,  quam  iu  homine  iceterisque  exhibet  uiaiumalibus,  quod  ex  accuratiori 
ntriusque  patebit  comparatione.  -Nam  in  hominis  aliorumque  mammalium  intesti- 
nis erassis-hae  'glandulae  simplices  tubulatae  depreheuduntur,  uec  nisi  jeo;3a  Lefio- 
rinis  difFeruui,  quod  in  illis  tanto  fiunt  majores,  quanto  propius  a fine  intestino- 
rum absuut;  iu  his  autem  inversa  ratione  sic  accrescunt,  ut  breviores  sint  iu  ul- 
thno  colo,  et  infra  faciem  mucosae  laevem  abditae  jaceant,  in  medio  producnutur, 
«t  praeterea  hac  islugulaii  formatione  isint , ut  supra  faciem  mucosae  <assur- 
gant,  et  hic  illic  in  fasciculos  innumeros  pyramidatos  coeant,  qui  et  ipsi,  quo  pro- 
pius ad  principium  coli  accedunt,  eo  magis  amplitudine  crescunt. 

Nunc,  quanquain  ca,  quibus  glandularum  illarum  structura  a norma  re- 
cedere videatur,  ad  normam  certam  adaptasse  mc  credo;  hoc  tamen  adhuc  explice- 
tur oportet,  cur  glandulae  illae  sub  exordiis  coli  majores  sint  et  magis  assurgant, 
quam  in  ejus  fine. 

Ac  primum  quidem  priorem  colipartem,  quae  his  glandulis  abundat,  coutentis 
fere  semper  turgidam  invenimus  in  Lepore;  itaque  haec  contenta,  ut  melius  muco 
perfundantur,  per  longius  tempus  in  colo  retineri  videntur.  At  vero  e structura 
intestini  crassi,  quod  tanto  inunitum  est  coeco,  cihos  in  Leporinis  ceterisque  her- 
bivoris  secundam  subire  quasi  coctionem , haud  sine  probabilitate  judicatur,  quam 
in  rem  optime  illud  convenit,  quod,  quae  in  colo  continentur,  aciditatem  denuo 
ostendunt.  •}  In  ultimis  autem  coeci  cellulis  contenta  ad  solidos  globos  compin- 
guntur, glandulacquc  in  decursu  intestini  crassi  minus  necessariae,  super  faciem 
ejus  non  amplius  assurgunt. 

Alterum  enim  coli  in  eo  est  negotium,  ut,  quae  in  eo  adhuc  continean- 
tur fluida,  ct  ad  nutritionein  utilia,  resorbeat;  quam  resorptionem  in  principio 
coli,  in  qiio  adhuc  fluida  sunt  contenta,  necdum  iu  globulos  coactu,  fieri  necesse 
e.st.  Itaque  quum  vasa  lymphatica  in  eo  pauca  tantum  reperiautur,  viilique,  iu 


*j  C.  H.  Schiiltz,  De  aliinealurum  coiicuctiuiie  exj^ierimenla  nova.  Ueroliui  1834. 

,008  efficaeissimae  eorum  raaicea  immergautur,  omniuo  deamt,  ipsa  vasa  sangiu- 
fera  huic  muneri  perficiendo  inserviunt.  Ac  profecto,  uuUum  repentur  animal,  in 
quo  laeuleutius,  quam  in  Leporinis,  hunc  vasorum  sanguiferorum  finem  esse  per- 
spieere  possis.  Injectione  enim  mediocriter  tantum  faeta,  tota  pyramidum  illarum 
sLerficies  denso  vasorum  reti  obtegitur,  admodum  peculiari,  cujus  nimirum  tota 
conformatio  ,uam  maxime  videtur  idonea  esse,  ut  vasa  ejus,  quantum  fieri  pot- 
est, cum  ipsis  intestini  coU  contentis  in  contactum  ferantur,  lab.  II.  Fig.  I. 

Glandulae  enim  illae,  villis  deficientibus,  villorum  ad  instar  prominent,  et  in 
ipsa  earum  superficie  plurima  vasa  ita  distributa  sunt,  ut  magis  magisque  api^m  ver- 
sus coeant,  pluresque  tandem  in  ipso  vertice  quasi  laqueos  incurvatos  efforment 
ana  vasorum  distributione  luculentissime  patet,  non  tantum  secretioni,  quae 
in  parietibus  tubulorum,  sed  multo  magis  fluidorum,  quae  in  cavo  coli  continen- 
tor, resorptioni  ea  vasa  inservire.  Nam  solam- ad  secretionem  augendam  si  desti- 
nata essent,  multo  majorem  in  singulis  tubulorum  parietibus,  quam  in  pyramidum 
circuitu  et  praesertim  in  apice,  vasorum  copiam  inveniri  necesse  esset. 

EXPIilCATIO  TAB1JI4AR1JJ»I. 


TABULA  PRIMA. 

Ftg.  1,  Glandula  Peyeri  hominis  adulti  et  violenta  morte  subito  oppressi,  ex  ultimo 
intestini  ilei  fine  depromta.  Ut  locus  glandulosus  melius  distinguatur,  pellu- 
cida mucosa,  cui  ille  inhaeret,  a ceteris  tunicis  diducta  ac  super  lamellam 
atram  distenta  est. 

JFtg,  II,  Ejusdem  glandulae,  quam  Fig.  I delineavi,  partem  dextram  microscopio  sim- 
plici amplificatam  exhibet.  Ostenditur  varia  forma  corpusculorum,  eleganti 
corona  cinctorum.  Plurima  rotunda,  alia  ovata  deprehenduntur,  neque  ullum 
in  medio  vertice  osculi  excretorii  vestigium  produnt.  Capsulae  vero  super- 
ficiei haud  raro  villorum  unus  aut  complures  inseruntur.  Nonnulla  dimidiata, 
aut  duo  in  uuum  quasi  colliculum  confluentia  apparent.  Unum  denique, 
quod  omnium  rarissimum,  foveolam  mediam  exhibet,  ductus  excretorii  spe- 
ciem imitantem.  Singula  aptissime  et  summa  attentione  artifex  perfecit. 
Cryptae  Lieberkuehnii  et  villi,  uti  in  tota  mucosa,  ita  etiam  in  loco  glandu- 
loso inveniuntur. 

Fig.  III.  Glandula  Peyeri  infantis  septimum  mensem  vix  excedentis.  In  superficie  ad- 
huc multae  plicae  tortuosae  et  invicem  conjunctae  notantur,  quae  adolescente 
aetate  evanescunt. 

Flg.  IV.  Partem  dextram  ejusdem  glandulae,  Fig.  III  repraesentatae,  amplificatam  re- 
fert. Exiguae  adhuc  corpusculorum  capsulae,  quae  in  locis  profundioribus 
subsistunt,  longos  e margine  emittunt  processus,  seu  radios,  ita  ut  stellarum 
aemulentur  imaginem.  Limites  totumque  loci  glandulosi  limbum  plica  conti- 
nua ac  tortuosa  describit.  Similes  plicae  loci  glandulosi  superficiem  totam- 
que  tunicam  mucosam  occupant.  Cryptae  Lieberkuehnii  non  velut  oscula 
nigra,  sed  tanquam  puncta  alba  apparent,  nimirum  cava  earum  secreto  spisso 
infarcta  sunt.  : 'i  ■ ^ 

Fig.  V.  Rescissa  glandulae  Pcycrianae  pars,  e puero  decem  mensium,  amplificata. 

Locus  glandulosus  cum  mucosa  reliquis  a tunicis  separatus  ac  supra  lamel- 
lam atram  expansus  est.  Corpusculorum  forma  stellata  hac  ratione  melius 
in  conspectum  prSlSif.  Plicae  propter  aetatem  majorem  pantlnlum  sunt  di- 
minutae, subinde  singulares  villi  assurgunt. 

Fig.  VI.  Glandula  conglomerata  seu  Brunni  e principio  duodeni  hominis,  centuplo 
amplificata.  Tela  cellulosa  tunicae  vasculosae,  qua  glandula  recondita  erat, 
ablata  est,  ut  tres  lobuli  conspici  possint.  Ipsi  vero  lobuli  iterum  c;^  ro- 
tundis acinis  minoKbus  conflantur.  .Ductus  excretorius  communis  aversa 
facie  in  tunicam  mucosam  inseritur.  - ■ ■ 

Fig.  VII.  Glandula  solitaria,  quales  in  toto  intestinorum  tenuium  tractu  obviae  sunt.  Structura 
haud  multo  ab  ea  Peyeriaiiarum  recedit,  neque  corona  fovearum  desideratur. 
Tam  magna  vero  villorum  vi  stipantur,  ut  non  solum  marginem  denso 
'i''  agmine,  sed  ipsum  plerumque  capsulae  colliculum  obsideant. 

Fig.  VIII.  Glandulae  minores  simplices  (tubulatae),  totum  intestinorum  crassorum  su- 
iperficiem  occupantes,  quae  proprium  quasi  stratum  inter  tunicam  mucosam  et 
I vasculosam  efficiunt,  in  cocco  breves  tantum,  in  decursu  majores,  in  recto  lon- 
gissimae deprehenduntur. 

Fig.  A.  Has  glandulas  intestini  recti  amplificatas  exhibet,  a)  tunica  mucosa  earum 
oscillis  crebris  .pertusa,  camque  ob  causam  cribriformis.  h)  stratum  glandu- 
larum. c)  tunica  vasculosa,  quae  fundos  coccos  excipit. 

Fig.  JB.  Idem  frustulum  magnitudine  naturali  depictum  offert. 

Fig.  IX,  Glandulae  majores  simplices,  quae  per  intestina  crassa  passim  disseminatae 
deprebenduntur. 

Fi^.  C.  Ejusmodi  glandulam  ex  intestino  recto  hominis  depromtam,  sectione  perpen- 
diculari dimidiatam,  solito  longe  majorem,  repraesentat,  ut  cavum  ejus  ro- 
talidumi,  et  foramen  excretorium  appareat.  Glandulae  vero  tabulatae  capsu- 

'*  • i'*;  lam' Iliacae  ad  supremum  verticem  arcte  cingunt. 

1 Fig.iU^  Olaiidula , 'ili  qikaui  superne  oculus  incidit,  mucosae  superficiem  umbilici  seu 
> > colliculi  lin  niodiith  paullulum  elevat,,  cujus  medium  foramen  excretorium  tenet. 

- ■ 1.:  )-  ; Snperficfes  aliis  praeterea  permeatur  osculis  quam  plurimis,  quae  glandulis 

tubulatis  supra  memoratis  respondent.  ' 

, TABULA  SECUNDA. 

JTig.  I.  Glandulae  pyramidatae  in  colo  leporis  obviae,  e fasciculis  tubulorum  glan- 
dulosis constantes,  nondum  cognitae. 

A.  Has  glandulas,  prout  oculo  non  armato  apparere  solent,  denotat. 

Fig.  B.  Nonnullae  earum  microscopio  simplici  amplificatae  cernuntur.  Apices  elevati, 
ianquam  spongiarum  superficies,  crebris  hiant  osculis,  ei  tubuli  ipsi,  qui  his 
osculis  aperiuntur,  ad  basin  decurrunt  et  in  ambitum  distenduntur,  qua  ultimo 
flue  coeco  vicinum  tangunt  fasciculum. 

Fig.  C.  Proponitur  glandula  pyramidata,  sectione  perpendiculari  dimidiata,  ut  tubuli 
interiores  in  oculos  incurrant. 

Fig.  D.  Nonnullas  glandulas  tubulatas  ex  universo  fasciculo  desumtas  videre  licet, 
amplitudine  centuplo  majore. 

Fig.  II.  Omissis  osculis,  peculiaris  decursus  vasorum,  quae  illarum  glandularum  pro- 
minentium superficiem  obsident,  hac  figura  proponitur.  Yasa  m<agis  magisque 
apicem  versus  coeunt,  pluresque  tandem  in  ipso  vertice  laqueos  incurvatos 
fingunt. 

Fig.  III.  Glandulae  majores  simplices  in  recto  felis  domesticae.  Mucosae  tunicae  eam 
superficiem,  qua  musculosae  adhaeret,  haec  icon  proponit,  ut  demonstrari 
possint  arteriae  cera  repletae,  quae  ab  hac  sede  mucosae  ad  bases  glandu- 
larum transeunt,  totisque  earum  se  intexunt  parietibus,  ut  muci  secretioni 
inserviant. 

Fig,  IV.  Tunica  mucosa  columbae  cum  glandulis  simplicibus  Lieberkuehnii,  quarum 
fundos  in  exteriori  tunicae  facie  prominentes  apud  hocce  animal  inveni. 

Fig.  V.  Hac  icone  notabile  discrimen  mammalium  inter  ac  avium  plexus  intestinales 
ostendere  volui.  In  glandula  Peycri  galli  eximia  cognosci  potest  villorum 
evolutio,  quorum  qui  ad  plexus  marginem  proxime  collocati  sunt  in  longas 
producuntur  trabeculas.  Inter  ipsas  vero  villorum  trabeculas  tensas,  tamque 
multifarie  invicem  conjunctas,  ut  rete  elTormcnt  mirabile,  lacunulac  silae 
sunt,  jderumque  oblongae,  magis  niinusvc  profundae.  Infimum  denique 
lacunarum  fundum  oscula  excretoria  occupant,  quae  simplicibus  respondent 
folliculis  inter  tunicas  abditis. 

Fig.  A.  Magnitudinem  naturalem  denotat. 

Ftg.  B.  Ejusmodi  plexus  pars  dextra  ancta  magnitudine  et  ad  nataram  exactissime 
delineata. 

Fig.  C,  Singularis  villus,  imbrici  haud  dissimilis,  striis  seu  limbis  rectis  ornatus. 

Fig.  VI.  Anseris  glandulam  Peyerianam  offert,  eo  modo  enucleatam,  ut  folliculi,  qui 
exteriori  tunicae  mueosae  faciei  inhaerent,  conspiciuntur.  Sito  paene  paral- 
lelo ac  transverso  dispositi  sunt,  et  totidem  orificiis  per  tunicam  mucosam 
.nperiuntur.  Tunicis  nondum  separatis,  bases  eorum  inter  fibras  musculosae 
insertae  sunt. 

Fig.  VII,  Tunicam  mucosam  int.  tenuium,  quemadmodum  in  inflammationibus  febribusque 
acutis  commutatam  reperi,  hac  icone  proposui.  Glandulae  nimirum  Lieher- 
kuehnii  secreto  albo  tenaci,  in  aqua  vix  solubili,  turgidae  atque  infarctae 
deprehenduntur.  Mucosa  ex  adulto,  typho  abdominali  consumto,  depromta 
atque  octogies  amplificata  est. 

Fig.  VIII.  Pars  glandulae  Pcycrianac  ex  jejuno  suis  desumta,  qua  singula  corpuscula 
non  villis,  sed  plicis  tortuosis,  quales  in  reliqua  etiam  tunica  mucosa  occur- 
runt, circumdantur. 


VITA. 


JLjudovicus  Boehnif  natus  sum  Hanoviae,  anno  millesimo  octingentesimo 
undecimo,  patre  Joanne  Boehm,  quem  a tenerrima  aetate  mors  mihi  eri- 
puit, cujusque  vices  suscepit  Joannes  Schuhe,  regi  a consiliis  regimi- 
nis intimis,  ac  matre  Carolma  e gente  Bossleriana,  quos  huc  usque 
servatos  summa  cum  pietate  veneror.  Confessioni  addictus  sum  evan- 
gelicae. 

llanoviae  et  Confluentibus  per  sex  annos  versatus,  cum  parenti- 
bus Berolinum  profectus  sum.  Primis  litterarum  elementis  in  Gjmnasio 
Friderico  Guilelmo  instructus,  a.  MDCCCXXIII  Gjmnasium  Joachimicum 
petii,  ibique  per  septem  annos  studiis  humanioribus  incubui.  Testimo- 
nio maturitatis  dimissus.  Universitati  Berolinensi  a Beat.  Ilegel  t.  t.  Re- 
ctore Magnifico,  mense  Octobri  a.  MDCCCXXX  adscriptus,  et  ab  III. 
Wagner  t.  t.  Medicorum  Ordinis  Decano  speclab.  in  album  Ordinis  me- 
dici relatus  sum.  In  qua  alma  litterarum  sede  per  annos  quatuor  et 
dimidium  hisce  interfui  praelectionibus: 

Beat.  Hegel  de  logice,  III.  Schultz  de  encjclopaedia  et  metho- 
dologia  scientiarum  medicarum,  et  de  botanice,  111.  Mitscherlich  de 
chemia,  111.  lUeiss  de  mineralogia,  Cei.  Dove  de  phjsice,  Cei.  Wieg~ 
mann  de  zoologia.  Beat.  Budolphi  de  osteologia,  de  anatomia  corpo- 
ris humani  universa;  de  anatomia  organorum  sensuum,  de  anatomia 
comparata,  de  phjsiologia,  111.  Miieller  de  phjsiologia,  III.  Schlemm 
de  anatomia.  Beat.  Becker  de  pathologia  et  therapia  generali,  111.  Link 


de  pharniacologia  et  toxicologia,  111.  Osann  de  materia  medica,  111.  Bar- 
fels  de  patliologia  et  therapia  speciali  et  Hippocratis  aphorismis,  111. 
Rnst  de  Chirurgia,  111.  Busch  de  artis  obstetriciae  theoria.  In  arte  ca- 
davera rite  dissecandi  Beat.  Rudoljyhi  et  III.  Schlemm  mihiduccs  fuerunt. 

Exercitationibus  clinicis  interfui  et  medicis  et  chirurgicis  et 
oplithalmiatricis,  nec  non  obstetriciis:  111.  jBar^c^s,  111.  Cei.  IVolff", 

'Cei.  Dieffenhach,  Cei.  Truestedt,  Cei.  Rarez^  111.  Jucngken,  111.  Rusc/t. 

Per  annum  in  exercitu  regio  medici  militaris  munere  functus 
sum,  duce  Cei.  Ilartmann,  tunnae  praetorianae  medico  supremo. 

Jam  tentaminibus  tam  philosophico  quam  medico  et  examine  ri- 
goroso  coram  gratioso  3Iedicoruni  Ordine  rite  absoluti.s,  sipero  fore,  ut 
dissertatione  thesibusque  publice  defensis,  summi  in  medicina  et  chirur- 
gia honores  in  me  conferantur. 


THESES  DEFENDENDAE. 


1.  Cryptarum  Lieberkuehnii  functio  in  febribus  et  inflammationibus  ve- 
hementibus turbatur. 

2.  31orbi  pectoris  non  omnes  idiopathici. 

8.  Cicera  in  typho  abdominali  obvia,  quae  fundum  durum,  marginemque 
callosum  exhibent,  peculiari  exsudatione  exoriuntur. 

4.  Arteriarum  tunicae  non  nisi  vi  elastica  gaudent. 

5.  Calor  animalis  respirationi  non  magis,  quam  ceteris  vitae  functioni- 
bus debetur. 

